Jumlah Pemain Dragon Ball FighterZ Mula Menurun Hampir 80% Di PC

Rekod jualan telah berjaya dipecahkan dengan keluaran game Dragon Ball FighterZ pada dua minggu lalu. Kini, game itu mula mengalami masalah apabila jangka hayat game itu menjadi semakin pendek dengan kadar penurunan jumlah pemain yang mendadak.
Menurut SteamCharts, game fighting popular itu mampu untuk mencapai jumlah pemain seramai 44,234 di Steam. Jumlah tersebut mengalahkan game Tekken 7 untuk game yang ramai jumlah pemain untuk genre fighting, yang mana hanya mencapai seramai 18,700 pemain.
Ia sememangnya masuk akal, melihat kepada pemasarannya yang tinggi disajikan kepada umum sebelum game itu berada di pasaran.

Dalam tempoh 24 jam, jumlah pemain tertinggi yang mampu dicapai adalah seramai 7,479. Ini adalah 15% daripada jumlah sebelumnya.
Untuk perbandingan, ia mengambil masa selama lebih 2 bulan untuk Tekken 7 mempunyai jumlah peratusan kehilangan yang sama.
Ia agak awal untuk mengatakan apa makna semua ini terhadap game itu, tapi beberapa buah game yang terdahulu juga mencapai penurunan yang pantas juga masih belum mencapai peningkatan.
Dragon Ball FighterZ akan menjadi muka hadapan di EVO 2018. Ini merupakan konvensyen game fighting terbesar pada tahun ini, dan ini mungkin akan dapat membantu game itu untuk menaikkan semula jumlah pemainnya. Malah, produser game itu juga merancang menyertai pertandingan tersebut.
Sumber: Backlog Critic


Game Avengers Mendapat Pembangun-Pembangun Veteran Dari Naughty Dog, EA, Monolith Dan Banyak Lagi

Tidak banyak yang diketahui tentang projek game Avengers dari Square Enix yang mana sedang dihasilkan oleh studio yang mencipta Tomb Raider, Crystal Dynamics. Tapi nampaknya, studio itu sedang membawa masuk banyak pembangun video game veteran.
Pembangun-pembangun yang menyertai Crystal Dynamics ialah dari Naughty Dog (The Last of Us), Monolith (Middle-Earth: Shadow of War), Sledgehammer Games (Call of Duty: WW II) dan banyak lagi.
Hari ini, studio itu mengumumkan 15 orang baru yang menyertai Crystal Dynamics. Bekas Pengarah Kreatif Naughty Dog, Shaun Escayg, yang pernah bertindak sebagai Pengarah Kreatif dan penulis untuk Uncharted: The Lost Legacy. Beliau akan berperanan sebagai Pengarah Kreatif untuk Avengers.
“Saya sangat teruja untuk menyertai Crystal sebagai Pengarah Kreatif dan bekerjasama dalam sebuah pasukan yang bersemangat dalam menceritakan sebuah karakter berdasarkan kepada jalan cerita,” kata Shaun Escayg.
Stephen Barry, yang mana pernah bekerja dengan EA, merupakan bekas Pengarah Produk Pembangunan di Visceral Games (Battlefield Hardline, Dead Space).
Akhir sekali, Ketua-bersama studio, Scot Amos dan Ron Rosenberg memberikan sedikit kata tentang projek tersebut.

“Kami komited untuk membawakan sebuah pengalaman Avengers yang terbaik kepada gamers dan itu bermakna kami selalu mencari untuk menambah pambangun-pembangun yang mempunyai bakat terbaik ke dalam studio kami. Untuk perkembangan pembangunan, studio kami terus berkembang. Perkembangan yang cemerlang yang kami sudah lakukan. Projek Avengers terus mendorong kami kepada matlamat untuk mencipta sesuatu yang mana semua peminat Marvel boleh banggakan dan akan terus bermain selama bertahun-tahun. Kami tidak sabar untuk tunjukkan kepada kamu semua apa yang kami maksudkan di masa depan.” – Scot Amos.
“Baru-baru ini, kami membawa masuk lima belas individu veteran yang merangkumi kepimpinan produksi, animasi, pereka, seni dan kejuruteraan, yang mana mereka sebelum ini pernah menghasilkan game seperti Batman: Arkham Origins, Dead Space, Star Wars: Battlefront dan banyak lagi. Pengalaman mereka menghasilkan game AAA menambah kepada apa yang sedang dihasilkan sekarang. Membuatkan kami berada di posisi yang baik untuk membawakan matlamat tertinggi kami untuk projek Avengers. Ia merupakan tambahan terbaik untuk semua orang yang sesuai ke dalam pengalaman kami untuk mencipta sebuah game yang kami sayangi.” – Ron Rosenberg.
Sumber: MP1st


Seorang Gamer Sembuh Dari Kanser, Letak Mesej Di Kedutaan “Terima Kasih Poland Untuk The Witcher”

Setiap daripada kita pasti ada kisah yang mengikat kita dengan video game. Sama ada ia kenangan manis mahupun pahit, semestinya ada sesuatu yang boleh diceritakan tentang bagaimana video game telah mengubah hidup kita.
Dan sebuah kisah terbaru ini pasti akan membuat kita semua terasa sebak, lebih-lebih kepada para peminat siri game The Witcher.
Seorang gamer telah meletakkan sekeping papan tanda di hadapan kedutaan Poland di Washington DC, Amerika Syarikat, yang tertulis “Terima kasih Poland untuk The Witcher”. Mengapa beliau menghadiahkan penghargaan sebegitu? Kerana The Witcher 3 telah menemani beliau sepanjang pertarungannya untuk sembuh daripada penyakit kanser. Katanya:
“Saya baru-baru ini telah sembuh daripada kanser, dan Witcher 3 telah banyak membantu sepanjang rawatan kemoterapi, pembedahan, lain-lain, dan saya tinggal beberapa blok dari kedutaan, jadi saya membuat keputusan untuk memberikan sedikit penghargaan.”
Kisah ini diceritakan beliau sendiri di Reddit, dan ramai telah memberikan kata-kata semangat dan ucapan tahniah kepada beliau. Korang boleh bacanya di pautan ini.
Penghargaan ini turut mendapat perhatian, dan dimuatnaik di laman Twitter rasmi kedutaan Poland di Amerika Syarikat.

Pleasant surprise in front of our Embassy. Glad you like The #Witcher from 🇵🇱 too! pic.twitter.com/F5tBw4jsrx
— Embassy of Poland US (@PolishEmbassyUS) August 26, 2019
Sekiranya korang tidak tahu, siri game The Witcher dibangunkan oleh CD Projekt Red, sebuah studio pembangun dari Poland yang dahulunya sebuah studio yang kecil sahaja, sehinggalah mereka mencipta nama melalui The Witcher 3 sehingga mewujudkan satu fenomena global.
Siri game ini diadaptasi dari novel The Witcher tulisan Andrzej Sapkowski, penulis terkenal yang juga berasal dari Poland. Makanya, jenama The Witcher ini merupakan ikon kepada negara Poland.
Malah, The Witcher juga akan diadaptasi ke siri TV pula, yang mana ia akan ditayangkan di Netflix pada akhir tahun ini.
JomBaca: Saksikan Trailer Acah Pertama Siri TV The Witcher Untuk Netflix, Kelihatan Cukup Baik!

Video game The Witcher 3: Wild Hunt boleh dimainkan kini di PC, PS4 dan Xbox One, serta bakal keluar ke Nintendo Switch pula pada 15 Oktober ini.

JomBaca: Pengalaman Habiskan The Witcher 3 Dari Kacamata Seorang Yang Tak Suka Main Game RPG


Kerajaan Mahu Gandakan Kelajuan Internet Dengan Harga Yang Dipotong Separuh

Gamer dan kelajuan Internet di Malaysia, sebuah kisah cinta yang penuh tragis.

Gamer di Malaysia boleh dikatakan mempunyai skil yang bertaraf dunia apabila membincangkan tentang game-game online kompetitif. Namun, perkara yang amat penting apabila bermain game online ini, kelajuan Internet di negara ini sering tidak memihak kepada mereka.
Kabinet untuk Kerajaan Malaysia yang baharu baru sahaja mengangkat sumpah pada semalam. Secara rasminya, menteri-menteri baru ini memulakan kerja mereka pada hari ini. Terbaru, Menteri Komunikasi dan Multimedia Malaysia, Gobind Singh Deo telah berjanji sesuatu yang mana ia pasti akan menggembirakan seluruh rakyat Malaysia, terutamanya golongan gamers.
Menurut laporan Amanz, beliau menyatakan bahawa kerajaan akan berusaha untuk menggandakan kelajuan jalur-lebar, tetapi ditawarkan dengan separuh harga berbanding hari ini. Beliau juga menyentuh mengenai pelbagai laporan daripada pengguna mengenai hal kelajuan internet tempatan yang kurang memuaskan.
Beliau turut mengatakan akan berusaha untuk mencapainya, dan mungkin mengambil sedikit masa untuknya.

Marilah sama-sama berdoa agar kerajaan benar-benar mengotakan janjinya ini.


Walaupun Korang Dapat Call of Duty: WWII Awal, Korang Tidak Akan Boleh Main SIngle-Player Campaign

Ada kemaskini yang korang perlu muat-turun dulu.

Korang pasti sudah perasan trend sekarang. Beberapa hari sebelum mana-mana game dilancarkan, pasti akan ada sesetengan pemain yang sudah mendapatkan game tersebut. Mereka akan bermain single-player campaign terlebih dulu sementara menunggu server online untuk dibuka.
Walau bagaimanapun, korang mungkin tidak akan dapat melakukannya untuk Call of Duty:WWII. Game ini dilaporkan tidak akan boleh memainkan single-player campaign dengan lebih awal sehingga korang memuat-turun patch pada hari pertama ia dilancarkan, menurut Charlie Intel.
Activision dikatakan sengaja mengunci mode single-player campaign ini, bagi mengelakkan para pemain yang mendapat salinan game ini awal daripada bermain dengannya sebelum tarikh pelancaran rasmi. Korang perlu memuat-turun patch yang akan dikeluarkan pada hari pertama untuk ia membuka “kunci” tersebut.
Activision masih belum memberikan sebarang komen mengenai perkara ini.
Perbuatan ini mungkin satu tindakan yang baik bagi mengekang para pemain yang tidak sepatutnya bermain game ini sebelum ia dilancarkan secara rasmi. Tetapi, ia akan menimbulkan masalah kepada para pemain yang hanya membeli game ini untuk single-player campaign sahaja, dan tidak mempunyai sambungan Internet.
Bagaimana mereka ingin membuka “kunci” tersebut sekiranya mereka tidak mempunyai sambungan Internet?

Call of Duty: WWII akan dilancarkan pada 3 November ini di PC, PS4 dan Xbox One.
JomBaca: Ini Adalah Keperluan Spesifikasi Untuk Call of Duty: WWII Di PC


JomRakam! Ep. 10: Cabaran Lima Rekrut Berperisai!

Apa khabar gamers! Waaah, JomRakam! dah sampai episode ke-10! Terima kasih, sokongan korang sangat kami hargai!

Kiteorang kat JomGaming selalu mencari video korang, tak kira konsol ataupun PC! Syaratnye mestilah video tuh ada gaya atau cerita yang menarik! Seperti macam video robot kartun, video robot chun, video pro glitch, video pro noobs, dan video montaj epik masa bertarung dalam Dark Zone!
Sini kitorang dah kumpul dan susunkan 7 video terbaik pilihan minggu nih! Sila terhibur!:
Pengawal Peribadi Mengiringi VIP tobeng94!

Minggu lepas kiteorang dah nasihatkan jaga diri bila nak terjun dalam Helldivers! Sini Pvt. tobeng94 berwaspada dan bawak bodyguards sendiri! Errmm, boleh percaya ke nih? Tak pe, bestnya jadi VIP geng robot, bwahahahaa!
Mana Robot Korang? Tuh LSWill_Liim370 Dah Letupkan!

Titan denied! LSWill_Liim370 pun jugak terjun dengan robot mantap dalam Titanfall tapi die takde masa nak jaga siape-siape! Saksikan aksi die menafikan peluang pihak lawan dari gunakan robot! Wow, tinggi betul naik eject tuh!
Bayang Ghaib Memburu cLoVer_miza!

Alamak! Adakah kapal beku nih berhantu? cLoVer_miza tak sedar sehingga die terkena tembakkan headshot secara terkejut! Rupanye Rainbow 6: Siege ada tempat glitch! Tuh die rakaman killcam adalah saksi!
RiZZu1986 Terkena Sniper Yang Bermata X-ray Vision!

Ehhh, nih glitch atau lag? RiZZu1986  memburu operator pihak lawan tapi tiba-tiba perkara aneh berlaku! Mana die si mamat tuh pergi? Tanpa disedari, die jugak menjadi mangsa! Hei, Ubisoft! Mata sniper nih dah macam OP sangat, tolong nerfkan!
tobeng94 dalam Cabaran Lima Rekrut Berperisai!

Bergambar kenangan dulu!
Glitch ke, lag ke, sudah lah! Baik pergi balik cara asas! Sini pro operator tobeng94 ajar korang dengan hanya lengkapan rekrut dan perisai! Geng pun nampak chunn giler! Heheh, senyum-senyum untuk dronecam ya!
Lmaossem Terserempak Skuad Rakan Sejati!

Dalam pvp Dark Zone, ada agent yang berstatus rogue untuk sementara waktu. Bunuh lah agent-agent nih untuk ganjaran lumayan! Tapi jangan sampai sendiri pulak menjadi rogue! Lmaossem tak jadi pulak nak memburu sebab agent rogue nih dah dilindungi dengan ketat! Wow, nih lah geng yang paling awesome bro!
The Division Open Beta Montaj dari Nurman96
https://www.youtube.com/watch?v=Pm32vcG1V2s
Jika korang nak tau situasi bandaraya New York dalam The Division Open Beta sekarang, Nurman96 adalah agent paling berani yang dapat memberi laporan! Saksikanlah montaj pertempuran skuad die dalam PvP Dark Zone!

Pernah tak bila korang main game, terjadi pulak aksi gameplay hebat, gelagat lucu, glitch pelik, atau macam-macam lagi yang begitu luar biasa sehingga membuat korang terasa “Nak rakam!”
Di sinilah JomGaming boleh memaparkan video-video gaming korang dalam siri JomRakam dan tunjukkan ke satu Malaysia! Jika korang ada video nak hantar, tak kira apa-apa game pun, hantar je kat [email protected]. Ingat, segan-segan nanti rugi tau!
Sila semak sebelum hantar ya! Syarat-syaratnya sangat senang:
– Video korang telah diupload ke Youtube.com
– Penerangan pendek berkenaan video tersebut
– IGN/PSNID/Gamertag korang untuk digunakan dalam artikel
– Video itu adalah video korang sendiri. Jangan hantar video orang lain pulak!*

*Kalau korang tolong hantarkan link video bagi pihak lain, sila sertakan juga nama dan emel pihak tersebut. Takkan pulak curi peminat-peminat dia ya! Hehehee!
Lebih info mengenai siri JomRakam!


Rockstar Disahkan Sertai E3 2021 – Game Apa Mereka Akan Umumkan? GTA 6, Red Dead Remaster?

Beberapa hari lalu, E3 2021 telahpun diumumkan bakal kembali, yang mana ia akan berlangsung secara digital sepenuhnya.
Beberapa nama besar industri telah mengumumkan penglibatan mereka dalam acara gaming tahunan terbesar dunia itu pada tahun ini. Antaranya yang menjadi bualan hangat adalah penyertaan Take-Two Interactive, iaitu syarikat induk kepada Rockstar Games.
Sejak pengumuman ini, para peminat terus mengeluarkan jangkaan mereka tentang apakah yang bakal disajikan oleh Rockstar dalam E3 2021. Ada yang meletakkan harapan tinggi, ada juga yang tidak mahu mengharapkan apa-apa.
Antara game besar yang para peminat teramat ingin saksikan diumumkan adalah Grand Theft Auto 6. Game seterusnya dalam francais ini sudah dinantikan sejak bertahun lamanya dan Rockstar masih berahsia mengenainya.
Kali terakhir kita dengar tentang pembangunan GTA 6 adalah pada awal tahun lalu apabila ada laporan mengatakan GTA seterusnya itu nanti akan dilancarkan dalam skala yang lebih kecil berbanding game-game Rockstar sebelum ini kerana syarikat itu sedang mengamalkan budaya kerja baharu.
Francais Red Dead Redemption juga disebut-sebut. Ada laporan sebelum ini menyatakan yang Rockstar sedang membangunkan remake atau remaster untuk game pertama Red Dead Redemption.
Selain itu, peminat juga ada bercakap tentang Bully 2. Namun, sekuel ini mungkin hampir mustahil untuk didedahkan kerana Bully 2 dikatakan telah dibatalkan pada 2017 untuk memberi laluan kepada GTA 6 dan Red Dead Redemption 2.
Pemain yang tidak meletakkan apa-apa harapan terhadap Rockstar untuk E3 2021 pula menjangkakan studio itu akan terus ‘milking’ mode online dalam GTA 5 dan Red Dead Online, atau mereka akan hanya memperlihatkan GTA 5 versi PS5 dan Xbox Series.
Apa pula jangkaan korang untuk E3 2021?


Resident Evil 7: DLC ‘Not A Hero’ Percuma Seawal Mac 2017!

Resident Evil 7 bakal diterbitkan tak lama lagi, dan menambah kepada penantian adalah berita daripada Famitsu berkenaan DLC cerita pendek yang akan datang!

DLC tersebut yang bernama ‘Not A Hero’ merupakan sebuah cerita pendek yang bakal hadir seawal Mac 2017 nanti.
Ianya akan memaparkan jalan cerita yang berlainan daripada cerita yang akan berlangsung di dalam game penuh nanti.
Resident Evil 7 akan diterbitkan 24 Januari ini di Amerika Utara dan Eropah, dan 26 Januari di Jepun pada platform PlayStation 4, Xbox One dan PC.


Academy of Esports (AOES) Mula Tawarkan Kursus Profesional 8 Bulan, Harga Bermula Dari RM8,500!

Selepas penubuhan APU Esports Malaysia Academy, sebuah lagi akademi esports telah ditubuhkan di Johor! Untunglah korang, industri esports semakin menjadi-jadi!

Academy of Sports (AOES) yang terletak di Iskandar Puteri, Johor ini mula menawarkan kursus pendidikan dan pensijilan bukan sahaja bagi mereka yang ingin menjadi atlit esports DotA 2, malahan bagi mereka yang ingin bekerja di belakang tabir dalam menganjurkan acara esports DotA 2.

Menurut Presiden dan CEO Iskandar Investment, Datuk Ir. Khairil Anwar Ahmad berkata, akademi ini adalah langkah pertama mereka dalam menjadikan Iskandar Puteri sebagai hab esports di rantau Asia Tenggara.

Akadami ini akan memulakan sesi pengajian mereka dengan DotA 2 Training Bootcamp selama seminggu PERCUMA dari 9 Oktober ke 23 Disember.

Selepas itu, mereka akan mengikuti kelas-kelas dari hari Isnin ke Sabtu selama 8 bulan dengan tunjuk ajar daripada jurulatih-jurulatih seperti Wilson ‘ShenGG’ Quak, Muhammad ‘Groov’ Yusuf dan Kieran ‘ZergRush’ Lam.

Kursus bertaraf vokasional selama 8 bulan ini ditawarkan pada harga RM8,500 bagi warga Malaysia dan RM11,250 bagi warga asing. Silibus pengajian juga telah disenaraikan di laman web rasmi mereka.
Berminta? Daftarlah diri korang di laman rasmi mereka di www.academyofesports.com.my
Semoga maju jaya!


CD Projekt Red Kini Mengatasi Ubisoft Sebagai Syarikat Gaming Eropah Paling Bernilai

Pada Februari lalu, CD Projekt Red telah diletakkan sebagai syarikat gaming Eropah kedua paling bernilai, berada satu anak tangga di belakang Ubisoft.
Terkini, syarikat yang cukup dikenali sebagai pembangun siri The Witcher itu telah memotong syarikat yang tersohor dengan francais Assassin’s Creed itu — sekaligus meletakkan studio yang berpangkalan di Poland itu sebagai syarikat gaming Eropah paling bernilai.
Menurut Video Games Chronicle, CD Projekt Red, yang sedang sibuk untuk melancarkan Cyberpunk 2077 pada September nanti, kini merupakan sebuah syarikat yang bernilai USD8.12 billion (~RM35.43 billion).
Sebagai perbandingan, nilai pasaran Take-Two pada ketika ini ialah sebanyak   USD16.13 billion, Electronic Arts (USD34.34 billion), Nintendo (USD53.73 billion), dan Activision Blizzard (USD56.27 billion). Walau bagaimanapun, syarikat-syarikat ini bukan berpangkalan di Eropah.
Syarikat-syarikat gergasi seperti Microsoft, Sony dan Tencent pula mempunyai nilai pasaran yang jauh lebih tinggi, namun syarikat-syarikat ini memiliki bisnes yang lebih banyak, bukan hanya fokus kepada industri gaming.

Kejayaan CD Projekt Red ini hadir pada minggu yang sama kita meraikan ulangtahun ke-5 pelancaran The Witcher 3. Bagi meraikannya, mereka telah mengeluarkan satu trailer baharu dengan muzik tema versi baharu yang cukup mengagumkan.

Satu produk yang benar-benar meletakkan CD Projekt Red di peta dunia gaming pastinya ialah The Witcher 3: Wild Hunt. Walaupun pertama kali dilancarkan pada tahun 2015 untuk PC, PS4 dan Xbox One; pelancaran ke Switch pula pada Oktober 2019 serta tempias fenomena global siri The Witcher di Netflix, game itu nampaknya masih mengaut keuntungan yang menakjubkan.
Awal tahun ini, jualan The Witcher 3 dilaporkan telah menaik sebanyak 554%.


Far Cry: New Dawn: Trailer, Gameplay, Screenshots Baru Dikeluarkan Ubisoft!

Far Cry: New Dawn merupakan game shooter seterusnya yang bakal dikeluarkan dalam francais ini. Walaupun latar masanya digunakan selepas apa yang berlaku dalam Far Cry 5, Ubisoft kali ini tidak menggunakan apa-apa nombor dalam judulnya — sebaliknya menggunakan “New Dawn”.
Terbaru, Ubisoft telah mengeluarkan pelbagai kandungan baru untuk Far Cry: New Dawn — iaitu trailer story, gameplay dan beberapa screenshots. Korang boleh layannya di bawah:

Far Cry: New Dawn akan dilancarkan pada 15 Februari 2019 untuk PC, PS4 dan Xbox One.


PS5 Akan Muat-Naik Secara Automatik Screenshot, Klip Video Ke Telefon Melalui PlayStation App

Sony kini sedang mencuba satu ciri baharu untuk PlayStation 5, yang mana buat masa ini hanya dibuka kepada para pemain di Kanada dan Jepun.
Ciri tersebut ialah, apabila dihidupkan, segala screenshot dan klip video yang diambil di PS5, akan dimuat-naik secara automatik ke telefon pintar para pemain melalui PlayStation App.
Walau bagaimanapun, untuk klip video, ada syaratnya. Klip video yang dirakam di konsol itu hanya akan dimuat-naik secara automatik ke PlayStation App sekiranya video tersebut berdurasi kurang tiga minit, dan resolusi maksimum hanyalah 1920×1080.
Kesemua screenshot dan klip video yang berjaya dimuat-naik ke PlayStation App itu akan tersimpan dalam aplikasi itu selama 14 hari. Dalam aplikasi itu, para pemain boleh lihat/tonton semula, dan kemudian boleh juga kongsikannya ke platform-platform lain, misalnya Twitter dan Youtube.
Buat masa ini, menurut GamesRadar, ciri ini tidak memerlukan langganan PlayStation Plus.
Tiada tarikh diumumkan lagi untuk ciri ini dilancarkan ke negara-negara lain.

A limited-release beta enabling PS5 players in Canada and Japan to share their captured screenshots and game clips through PlayStation App is starting to roll out today. For details, check out: https://t.co/afVHXLbJsZ pic.twitter.com/WMVWqHP1GY— PlayStation Canada (@PlayStationCA) October 18, 2021


Sony Dilaporkan Mengurangkan Produksi PS5 Disebabkan Terus Kekurangan Komponen

Satu laporan baharu telah muncul, menyatakan bahawa Sony akan mengurangkan bilangan produksi konsol PlayStation 5 untuk tahun fiskal ini (berakhir pada Mac 2022).
Laporan ini hadir dari Bloomberg, yang mana saluran media itu memberitahu mereka mendapat berita ini dari sumber terdekat Sony, yang namanya tidak mahu didedahkan.
Faktor pengurangan produksi ini tentunya disebabkan Sony tidak menerima komponen yang mencukupi, satu rantaian bekalan yang masih lagi terkesan disebabkan pandemik COVID-19.
Menurut Bloomberg, Sony pada asalnya menyasarkan 16 juta unit PS5 dihasilkan sehingga Mac kelak, yang akan mampu mencapai sasarannya dalam tempoh waktu itu serta memberikan kelebihan ke hadapan untuk tempoh tahun fiskal seterusnya.
Walau bagaimanapun, kini, Sony dikhabarkan telah mengurangkan bilangan tersebut kepada kira-kira 15 juta, membuatkan sasaran mereka untuk 14.8 juta unit PS5 terjual sehingga Mac semakin sukar untuk dicapai.
Isu logistik dan kekurangan komponen terus menjadi masalah utama kepada syarikat gergasi itu, dedah CFO Sony, Hiroki Totoki dalam pembentangan kepada para pelabur bulan lalu.
Seperti yang dilaporkan sebelum ini, PS5 telah menjadi konsol keluaran Sony yang paling pantas mencapai jualan sebanyak 10 juta unit. Namun, sejak mencecah bilangan itu, jualan PS5 kelihatan semakin perlahan, menyebabkan jualan konsol terdahulunya, PS4 terjual lebih banyak.
Sebagai perbandingan, yang boleh dilihat dalam rajah di bawah, sejak Oktober 2020 (PS5 dilancarkan pada November 2020), PS4 telah terjual sebanyak 13.8 juta unit, manakala PS5 hanya terjual sebanyak 13.4 juta unit.

Di samping itu, Bloomberg turut melaporkan bahawa pemberian vaksin COVID-19 yang tidak sama rata di beberapa negara membangun, di mana terletaknya pangkalan utama pembekal komponen kepada Sony, membuatkan bekalan cip tidak menentu.
Para pembekal Sony menjangkakan bekalan PS5 akan terus berkurangan sepanjang tahun 2022, dan sasaran untuk mencapai jualan sebanyak 22.6 juta unit dalam tahun fiskal seterusnya (April 2022 hingga Mac 2023) adalah amat sukar.


Jangan Risau, DualSense PS5 Akan Tetap Ada Audio Jack Untuk Headset

Beberapa hari lalu, Sony telah secara rasmi memperlihatkan controller untuk PlayStation 5, iaitu DualSense. Salah satu fungsi baharu yang mengujakan ramai adalah kehadiran mikrofon terbina.
Di sebalik pembaharuan ini, ada pemain yang gusar terhadap kemungkinan Sony membunag audio jack untuk headphone seperti yang ada di DualShock 4.
Jangan bimbang, Pengurus Produk PlayStation, Toshimasa Aoki telah menjawab persoalan ini yang ditanyakan oleh salah seorang pengguna Twitter. Katanya, masih terdapat audio jack supaya pemain dapat cucukkan headset sendiri seperti DualShock 4.

Still have an audio jack so you can plug in your own headsets like DS4
— Toshimasa Aoki (@toshimasa_aoki) April 8, 2020
Ini semestinya tidak mengejutkan kerana dalam blog sebelum ini, dalam mereka mengumumkan tentang mikrofon terbina, Sony mengingatkan bahawa lebih baik untuk menggunakan headset sekiranya ingin berkomunikasi dalam jangka waktu yang panjang.
Seperti yang dinyatakan sebelum ini, di sebalik pelbagai situasi yang sukar dialami ketika penularan wabak COVID-19, Sony masih menjadualkan yang PS5 akan dilancarkan pada penghujung tahun ini.


Twin Mirror: Game Terbaru Dari Pembangun Life is Strange Dan Vampyr

Baru selesai melancarkan Vampyr pada minggu ini, Dontnod Entertainment dan Bandai Namco Entertainment menampilkan game terbaru mereka, Twin Mirror.

Sebelum ini, JomGaming pernah melaporkan berita tentang pakatan rahsia antara Dontnod Entertainment bersama Bandai Namco Entertainment untuk membangunkan IP baru yang penuh dengan elemen penyiasatan dan berlatarbelakangkan di sebuah bandar fiksyen di Amerika Syarikat.
Pada hari ketiga pendedahan oleh PlayStation sebelum menjelang acara kemuncak E3 2018, misteri IP baru akhirnya terungkai oleh pengumuman game terbaru dari Dontnod dengan kerjasama terbitan Bandai Namco berjudul Twin Mirror.

Twin Mirror mengisahkan seorang lelaki bernama Sam pulang kembali ke Basswood, West Virginia untuk menghadiri majlis pengebumian kawan rapatnya. Dalam cubaan Sam untuk pulihkan hati yang pilu, kehadirannya di kampung halamannya tidak disenangi oleh orang di pekan. Namun pada suatu hari, Sam tiba-tiba bangun di bilik hotel dengan keadaan dirinya berlumuran darah tanpa apa-apa ingatan tentang apa yang telah terjadi pada malam sebelum ini.
Tidak tersimpang jauh dari Life is Strange yang melonjakkan nama Dontnod, Twin Mirror memerlukan pemain untuk membantu Sam melihat kembali dan menyiasat setiap simpulan memori yang diselubungi misteri di sekitar Basswood. Game berbentuk naratif berat ini akan menjurus ke dalam elemen penyiasatan yang mementingkan aspek masa kerana setiap pilihan akan mempengaruhi masa depan Sam.
Walaupun kualiti game itu tampak sugul berdasarkan trailer di atas, Twin Mirror masih lagi dalam fasa pembangunan awal. Tambahan pula, Dontnod juga sedang giat membangunkan Life is Strange 2. Jadi, kita haruslah bersabar kerana Twin Mirror dijangka akan lancar pada tahun 2019.


Satu Game Star Wars Baru Yang Tak Pernah Diumumkan Telah Tertiris Di PlayStation Store

Sebuah game Star Wars baru yang tidak pernah diumumkan sebelum ini telah tertiris di PlayStation Store untuk rantau Eropah.
Akaun Twitter @PSNrelease sempat menemui game ini dalam pangkalan data Store itu, yang mana game tersebut dikenali sebagai ‘Project Maverick’.
https://twitter.com/psnrelease/status/1235166862591352832?s=20
Tiada butiran lanjut yang berjaya ditemui. Kita hanya boleh menafsir apakah game ini sebenarnya daripada gambar yang dikongsikan ini sahaja, yang mana kita dapat melihat Star Destroyer dan beberapa X-Wings. Menurut Gematsu pula, Content ID untuk game ini menyatakan yang ia bukanlah game untuk VR, tetapi ia mempunyai kandungan Multiplayer.
Melalui apa yang kita ketahui setakat ini, lesen untuk membangunkan game Star Wars masih lagi dipegang oleh Electronic Arts, maka kemungkinan besar Project Maverick ini juga akan diterbitkan oleh syarikat itu.
Jadi, apakah game ini sebenarnya? Bila mereka akan umumkan?


Dead or Alive Xtreme 3 Versi Free-to-Play Keluar 16 Mei Ini!

Koei Tecmo mengumumkan Dead or Alive Xtreme 3 akan mendapat versi free-to-play untuk PlayStation 4 dan PlayStation Vita.

Sama seperti Dead or Alive 5 Last Round: Core Fighters, ianya memang percuma dengan membolehkan pengguna mengakses banyak modes yang disediakan dalam permainan tersebut.
Apa yang ada dalam versi free-to-play ini adalah pengguna hanya boleh menggunakan watak Kasumi sahaja. Kesemua modes seperti aktiviti harian, ‘Owner Mode’, dan sesi bergambar boleh digunakan oleh pemain. Jika pemain hendak menggunakan watak lain dan bermainan mod kasino, pemain perlu membeli watak tersebut dan mod kasino via DLC. DLC lain seperti kostum juga boleh digunakan dalam versi ini. Paling baik, jika pemain berpuas hati, save data versi ini boleh dibawa ke versi full.

Buat masa ini, Dead or Alive Xtreme 3 sudah pun keluar untuk pasaran Jepun dan Asia. Pemain perlu ingat bahawa hanya versi Asia sahaja ada perterjemahan Bahasa Inggeris. So, apa lagi? Cuba la dahulu versi free-to-play ini, mana tau kalau minat boleh angkat terus ke full version.


Marvel Mula Masuk Pasaran Mobile MOBA, Umumkan Marvel Super War, Boleh Muat-Turun Sekarang!

Kini, giliran Marvel pula untuk menerjah ke pasaran gaming yang sangat popular: mobile MOBA.

Marvel baru sahaja mengumumkan sebuah game mobile MOBA yang dibangunkan dengan kerjasama bersama NetEase —  digelar Marvel Super War. Ini merupakan pertama kali pihak Marvel mengeluarkan sebuah game mobile MOBA yang pada ketika ini, versi beta sudahpun dilancarkan di Asia Tenggara dan India.
Marvel Super War akan membawakan pelbagai watak-watak penjahat dan adiwira ikonik mereka — dari Avengers, X-Men hinggalah Guardians of the Galaxy.
Korang boleh saksikan trailer untuk game ini di bawah:

Heroes and villains from the Marvel Universe clash in @MARVELSuperWar, our first MOBA game on mobile! Learn more and join the closed beta test today: https://t.co/ynBqcVo3AF pic.twitter.com/OjajJOUwSG
— Marvel Games (@MarvelGames) May 28, 2019
Marvel Super War dah boleh korang muat-turun melalui pautan-pautan di bawah:

Android
iOS


Pembangunan Devil May Cry 5 Kini Sudah 75% Siap! Info Baru Akan Tiba Tidak Lama Lagi

Sudah 3 per 4 siap!

Capcom telah mengumumkan Devil May Cry 5 pada E3 lalu yang mana video trailer pengenalan turut diperlihatkan.
Terbaru, dalam keluaran majalah Famitsu (via WCCFTech.com), Capcom telah mengesahkan yang pembangunan game ini telah 75% siap. Majalah itu turut berkongsi yang penjahat (villain) dalam Devil May Cry 5 adalah yang terkuat pernah dihadapi oleh Nero dan Dante, serta ada sesuatu misteri sedang berlaku dalam Demon World.
Nero dikatakan sedang mendapatkan semula sesuatu yang beliau telah hilangkan, namun tidak dapat dipastikan sama ada ia adalah Demon Arm, Kyrie atau ada sesuatu yang lain.
Famitsu menyatakan lagi yang pada musim panas ini (sekitar Jun hingga September), lebih banyak info tentang Devil May Cry 5 akan didedahkan.
Devil May Cry 5 akan dilancarkan di PC, PS4 dan Xbox One pada Mac 2019.


Transformers: Reactivate – Game Co-op Online Diumumkan Untuk Konsol, PC

Splash Damage telah mengumumkan Transformers: Reactivate, game online co-op sehingga 4 orang pemain untuk konsol dan PC. Sesi Beta tertutup dijangka hadir pada hujung 2023.
Kolaborasi Splash Damage bersama dengan Hasbro Inc. akan menawarkan pemain untuk menjelajah cerita baharu dalam universe Transformers.
Pemain akan dapat bermain dengan pelbagai karakter yang mempunyai keunikan dan kelebihan tersendiri. Bertukar dari kenderaan ke robot untuk menentang The Legion, musuh terkuat yang pernah dihadapi oleh Autobots.

Transformers: Reactivate juga memulakan langkah era baharu bagi Splash Damage di mana ia dibangunkan dan diterbitkan secara eksklusif dari kumpulan berpusat di London.
Splash Damage yang baru sahaja membeli studio BULKHEAD juga akan menyertai penghasilan Transformers: Reactivate dengan lebih daripada 500 orang pekerja.


Ini Semua Edisi God of War Ragnarok Yang Diumumkan Sony – Edisi Termahal RM1,099

Bersama-sama dengan pengumuman tarikh pelancaran God of War Ragnarok, Sony Interactive Entertainment telah turut mendedahkan semua edisi yang bakal dipasarkan.
Pra-tempah di PlayStation Store dan beberapa kedai fizikal terpilih akan dibuka bermula 15 Julai 2022.
Berikut ialah semua edisi God of War Ragnarok yang akan memasuki pasaran Malaysia:
God of War Ragnarök PS5 Standard Edition (Disc/Digital)
Harga: RM299Kandungan: God of War Ragnarök (PS5)

God of War Ragnarök PS4 Standard Edition (Disc/Digital)
Harga: RM249Kandungan: God of War Ragnarök (PS4)
Pemain boleh naiktaraf versi PS4 kepada versi PS5 pada harga RM50.

God of War Ragnarök Collector’s Edition
Harga: RM839Kandungan:
Game penuh untuk PS4 dan PS5 (digital sahaja)16” Mjölnir replica2” Vanir Twins CarvingsKnowledge Keeper’s ShrineSteelbook Display Case (tidak termasuk disk game)Dwarven Dice SetDLC: Kratos Darkdale Armor, Darkdale Axe Grip, Darkdale Blades Handles, Atreus Darkdale Attire (kosmetik), Avatar Set, Dark Horse Digital Mini Artbook, PlayStation 4 Theme, Official God of War Ragnarök Digital Soundtrack

God of War Ragnarök Jötnar Edition
Harga: RM1,099Kandungan:
Game penuh untuk PS4 dan PS5 (digital sahaja)16” Mjölnir replica2” Vanir Twins Carvings7” Vinyl Record Music oleh Bear MccrearyKnowledge Keeper’s ShrineFalcon, Bear & Wolf Pin SetSteelbook Display Case (tidak termasuk disk game)Legendary Draupnir RingBrok’s Dice SetYggdrasil Cloth MapDLC: Kratos Darkdale Armor, Darkdale Axe Grip, Darkdale Blades Handles, Atreus Darkdale Attire (kosmetik), Avatar Set, Dark Horse Digital Mini Artbook, PlayStation 4 Theme, Official God of War Ragnarök Digital Soundtrack

God of War Ragnarök Digital Deluxe Edition
Harga: RM339Kandungan:
Game penuh untuk PS4 dan PS5Dark Horse Digital Mini ArtbookKratos Darkdale ArmorAtreus Darkdale Attire (kosmetik)Darkdale Blades HandlesDarkdale Axe GripAvatar SetPlayStation 4 ThemeOfficial God of War Ragnarök Digital Soundtrack

Kalau korang melakukan pra-tempah untuk mana-mana edisi (digital atau fizikal) sekalipun, korang akan mendapat DLC tersebut:
Kratos Risen Snow ArmorAtreus Risen Snow Tunic (Kosmetik)
Untuk pra-tempah secara fizikal juga, korang berpeluang untuk mendapatkan salah satu daripada tiga insentif tersebut (tertakluk kepada bekalan):
Printed Enamel Mug

Leviathan Axe 3D Keychain

Thor Hammer Pen/Stand

Senarai kedai fizikal tempatan yang disahkan secara rasmi oleh PlayStation Asia boleh korang dapatkan di pautan ini.
God of War Ragnarok akan dilancarkan pada 9 November 2022 untuk PS5 dan PS4.


Xbox Series S Akan Dilancarkan Pada 10 November, Ini Spesifikasinya

Selepas mengumumkannya melalui satu tweet ringkas, Microsoft telah berkongsikan lebih lanjut tentang Xbox Series S dalam satu video.

Xbox Series S merupakan konsol kelas kedua kepada Xbox Series X. Series S adalah sebuah konsol digital sepenuhnya, bermakna tiada drive untuk memasukkan disk. Semuanya dimainkan secara digital.
Series S menawarkan spesifikasi berikut: resolusi 1440p/120 fps, DirectX ray-tracing, latency ultra-rendah, custom 512 GB SSD, pemain media streaming 4K, serta upscale game sehingga 4K. Dan semestinya, video ini turut memperlihatkan saiz konsol ini yang merupakan Xbox paling kecil yang pernah dikeluarkan Microsoft.
Di akhir video, Microsoft mendedahkan bahawa Xbox Series S akan dilancarkan pada 10 November ini.
Seperti yang telah diumumkan sebelum ini, Series S dipasarkan pada harga USD299 (sekitar RM1245).
Persoalan yang timbul kini, adakah Xbox Series X, iaitu pesaing utama kepada PS5, akan dilancarkan pada tarikh yang sama? Microsoft masih belum mahu mendedahkannya.
Semua butiran yang telah diumumkan secara rasmi ini adalah tepat berdasarkan info tertiris yang dilaporkan oleh Windows Central. Menurut laporan ini, Xbox Series X akan turut dilancarkan pada tarikh yang sama pada harga USD499 (sekitar RM2078).


Sistem CDPR Digodam, Penggodam Ugut Dedahkan Dokumen Rahsia, CDPR Takkan Turuti Tuntutan

CD Projekt Red telah mengeluarkan satu kenyataan yang cukup menggemparkan.
CDPR mendedahkan yang mereka kini menjadi mangsa serangan siber, mengakibatkan sistem dalaman mereka telah berjaya digodam oleh pihak yang tidak bertanggungjawab.
Sejumlah data telah dicuri oleh penggodam, serta telah meninggalkan nota tuntutan tebusan. Nota tersebut telah dikongsikan sendiri oleh CDPR.
Penggodam ini telah mendakwa yang mereka berjaya mendapatkan kod sumber untuk Cyberpunk 2077, The Witcher 3, Gwent dan The Witcher 3 dalam versi yang belum pernah dilancarkan sebelum ini.
Penggodam turut mengatakan yang mereka kini memiliki dokumen yang berkaitan perakaunan, pentadbiran, undang-undang, sumber manusia, hubungan pelabur dan banyak lagi.
Mereka mengugut CDPR sekiranya tiada kata sepakat dicapai, kod-kod sumber itu akan dijual atau dimuat-naik secara atas talian, serta dokumen-dokumen itu pula akan dihantar kepada beberapa pihak dalam kewartawanan gaming. Malah mereka turut menakut-nakutkan CDPR dengan mengatakan reputasi mereka akan bertambah teruk, pelabur-pelabur akan lari apabila umum mendapat tahu bagaimana syarikat itu beroperasi.
CDPR dalam kenyataan itu menegaskan yang mereka tidak akan menuruti sama sekali segala tuntutan penggodam ini. CDPR akui sedar tentang kemungkinan segala data dan dokumen akan tertiris, dan sedang berusaha untuk mengurangkan kesan buruk yang bakal ditimpa.
CDPR turut mengesahkan yang mereka sudahpun menghubungi pihak berkuasa yang berkaitan, pakar-pakar forensik teknologi maklumat (IT) dan sedang menyiasat sepenuhnya insiden ini.
Semoga segala kejadian buruk yang tidak diingini dapat dielakkan.

Important Update pic.twitter.com/PCEuhAJosR— CD PROJEKT RED (@CDPROJEKTRED) February 9, 2021


Legend Kegemaran Ramai Kini Boleh Dimainkan Di Apex Legends Mobile

EA dan Respawn Entertainment telah melancarkan sebuah kemaskini terbaharu dalam Apex Legends Mobile yang digelar Underworld.
Kemaskini ini membawakan bermacam kandungan baharu. Antara yang menjadi tumpuan adalah Legend kegemaran ramai di PC dan konsol, Revenant kini dibawa masuk ke versi mobile.
Mengikut lore-nya, Revenant, yang mendapat jolokan Synthetic Nightmare, pernah menjadi seorang manusia. Namun, dia kini telah bertukar menjadi satu makhluk ngeri campuran besi dan sekelumit daging.
Abiliti pasifnya adalah Stalker: berupaya berjalan menunduk (crouch-walk) dengan lebih pantas serta mampu memanjat dengan lebih tinggi berbanding Legend lain.
Abiliti aktifnya pula adalah Silence: memiliki peranti yang apabila dicampak akan memberikan damage kepada musuh serta mematikan abiliti musuh dalam jangka waktu singkat.
Abiliti ultimatenya pula Death Totem: mampu mengeluarkan totem yang mana sesiapa memakainya akan terlindung daripada mati dalam jangka masa pendek. Tidak akan terbunuh atau downed, pemakainya akan diteleport ke totem itu dan mendapat nyawa tambahan apabila terkena critical damage.
Sebagai penambahan kepada abiliti-abiliti Revenant ini, beberapa Legend Perks akan diperkenalkan juga. Antaranya ialah Death Stalker, yang akan meningkatkan kelajuan berjalan menunduk; Zombie Siphon, yang akan mengembalikan HP apabila berjaya knock musuh ketika masih dalam efek Death Totem; dan banyak lagi.
Selain itu, kemaskini Underworld ini juga akan menampilkan satu event baharu yang dipanggil Nightmare Begins yang akan membawakan dua mode baharu iaitu Airdrop Escalation dan Second Shot.
Airdrop Escalation adalah mode di mana kekerapan airdrop akan ditingkatkan dan memberikan senjata lebih lengkap.
Second Shot pula merupakan mode di mana pemain dibenarkan revive dalam kadar segera. Sesuai untuk membalas dendam terhadap musuh yang berjaya knock korang tapi melakukan kesilapan dengan tidak menamatkan terus riwayat korang.
Tidak dilupakan juga, kemaskini Underworld ini turut menampilkan Battle Pass serba baharu.

Korang boleh baca patch notes penuh untuk kemaskini ini di sini.
Semua kandungan ini korang boleh mainkan secara percuma dalam Apex Legends Mobile di iOS dan Android.
Seperti yang kami laporkan sebelum ini, Apex Legends Mobile telah dinobatkan sebagai game terbaik tahun 2022 di kedua-dua Apple App Store dan Google Play Store.
Di samping itu, Apex Legends Mobile turut tersenarai dalam kategori game mobile terbaik untuk The Game Awards 2022.


Sheever, Caster DotA 2 Dapatkan Rawatan Kanser – Get Well Soon Sheever!

Komuniti DotA 2 seluruh dunia mengharapkan Sheever bangkit melawan kanser! Ya korang, gadis tinggi lampai dari Belanda ini didiagnos kanser baru-baru ini.
SHEEVER didiagnos kanser payu dara pada 3 Mei lalu. FOTO: slingshortesports
Jorien van der Heijden adalah seorang caster dan hos yang sememangnya popular. Dia pernah menjadi hos, penganalisa dan caster ketika DotA 2 Majors dan The International.
Namun, baru-baru ini dia terpaksa merehatkan diri sebentar dari professional scene kerana menghidap kanser payu dara pada 3 Mei lalu. Sheever bagaimanapun merekodkan perjalanan hidupnya melawan kanser di blog miliknya. Dia sudah pun memulakan sesi kemoterapi dua minggu kemudiannya dan perlu menjalani dua lagi rawatan kemoterapi.
Sumber
Pertamanya, empat sesi selang tiga minggu dan keduanya selama 12 minggu (3 bulan). Dalam satu kenyataan, Sheever mendakwa dia menggunakan cold cap yang membolehkan dia menyimpan rambutnya sebanyak 33 peratus.
“Jadual rawatan yang saya terima sangat bersesuaian. Saya faham sekarang kenapa perlu menjalani rawatan itu untuk sembuh. Sebab itu saya letakkan kepercayaan pada ahli onkologi dan saranan yang diberikan,” katanya.
Ahli komuniti DotA 2 boleh mendapatkan maklumat terkini mengenai perkembangan rawatan kansernya di posting ini. Meskipun peluang untuk ke TI7 sangat tipis, apa yang lebih penting ialah kesihatannya yang perlu diutamakan. Semoga lebih kuat Sheever!


Take-Two Telah Labur RM220 Juta Untuk Satu Game Ini, Kemudian Batalkannya

Take-Two Interactive, iaitu syarikat induk kepada Rockstar Games dan 2K, telah membatalkan sebuah game yang belum pernah diumumkan kepada umum.
Sesebuah syarikat membatalkan sesebuah game mungkin sesuatu yang biasa. Tetapi apa yang luar biasanya dalam kes ini adalah Take-Two telah melaburkan sekitar USD53 juta (~RM220 juta) terhadap projek tersebut.
Perkara ini didedahkan sendiri oleh syarikat itu dalam laporan kewangan terbaharu mereka. Walau bagaimanapun, laporan susulan dari Bloomberg telah mendedahkan beberapa butiran tambahan.
Menurut Bloomberg, projek itu menggunakan nama kod Volt, dan dikatakan dibangunkan oleh Hangar 13, iaitu studio yang membangunkan Mafia III.
Antara kesulitan yang dialami oleh projek ini adalah disebabkan banyak kali reboot, masalah teknologi dan pelbagai cabaran disebabkan oleh pandemik COVID-19.
Game yang dikhabarkan mula dibangunkan sejak 2017 itu merupakan sebuah game yang menampilkan ramai adiwira bertarung secara online. Ia juga dikatakan merupakan satu harta intelek (IP) baharu.
Faktor utama Take-Two dilaporkan membatalkannya adalah mereka tidak merasakan ia satu pelaburan yang berbaloi memandangkan masa yang diperlukan dalam pembangunan itu sebelum ia menjadi produk yang siap sepenuhnya.
Laporan ini turut menyatakan yang para pekerja untuk projek Volt ini tidak akan diberhentikan kerja, tetapi mereka akan dipindahkan ke projek-projek lain yang sedang dibangunkan 2K.


5 Tahun Selepas Dilancarkan, GTA V Umumkan Edisi Terbaru Yang Lebih Lengkap

Game ini tak menunjukkan tanda untuk berhenti.

Grand Theft Auto V sememangnya raja segala-galanya. Walaupun dikeluarkan pada tahun 2013, ia sentiasa lagi berada di carta jualan antara tertinggi setiap bulan di mana-mana platform sekalipun.
Terbaru, setelah lima tahun dilancarkan, Rockstar telah mengumumkan sebuah lagi edisi terbaru untuk game ini. Digelar GTA V Premium Online Edition, edisi ini adalah lengkap untuk korang yang baru sahaja ingin bermain game ini, tetapi tidak mahu ketinggalan dalam mode online yang mana kebanyakan pemain telah menjadi ‘jutawan’.

Berharga RM424, dan dikeluarkan hanya untuk PC, PS4 dan Xbox One, edisi ini disertakan dengan 1 juta GTA$ (matawang dalam game) bersama-sama dengan pelbagai lagi kandungan online yang korang lihat di bawah:
Criminal Enterprises Starter Pack Contents:
Properties:

Maze Bank West Executive Office
Paleto Forest Gunrunning Bunker
Senora Desert Counterfeit Cash Factory
Great Chaparral Biker Clubhouse
1561 San Vitas Street Apartment
1337 Exceptionalists Way 10 Car Garage

Vehicles:

Dune FAV
Maibatsu Frogger
Enus Windsor
Obey Omnis
Coquette Classic
Turismo R
Pegassi Vortex
Huntley S
Western Zombie Chopper
Banshee

Weapons, Clothing & Tattoos:

Compact Grenade Launcher
Marksman Rifle
Compact Rifle
Stunt Race & Import / Export Outfits
Biker Tattoos

Apa kata korang tentang edisi ini? Berbaloi untuk dapatkan?


Star Wars Battlefront 2 Akan Mempunyai Story Campaign, Karakter Dari Pelbagai Era

EA mula berkongsi serba sedikit tentang game Star Wars yang seterusnya.

Semasa laporan kewangan EA bagi suku ketiga 2017, CEO EA, Andrew Wilson telah mendedahkan beberapa maklumat terbaru mengenai game Star Wars Battlefront yang seterusnya. Beliau mengatakan bahawa game tersebut akan lebih besar dan lebih baik berbanding game sebelumnya.
“Star Wars Battlefront kami yang seterusnya akan lebih besar, membawa pemain ke lebih banyak lokasi, dan membenarkan mereka untuk bermain dengan lebih banyak hero dan karakter daripada pelbagai era Star Wars,” kata beliau.
“Akan ada pelbagai cara untuk bermain, termasuk single-player campaign yang serba baru, dan lebih banyak lagi yang mana kami teruja untuk berkongsi dengan pemain kami dalam beberapa bulan akan datang,” tambah beliau lagi.

EA telah mengesahkan sebelum ini bahawa Star Wars Battlefront 2 akan dilancarkan pada tahun 2017.
Dan nampaknya, bersempena dengan projek terbaru mereka ini, Star Wars Battlefront yang telah dilancarkan pada November 2015 lalu tidak akan mendapat kemaskini baru lagi. Dalam pengumuman terbaru di laman web rasminya, EA menyatakan:
“Dengan tiada lagi kandungan Skirmish dirancang pada masa akan datang, DICE belum lagi selesai dengan Star Wars – pasukan ini telah menukar fokusnya kepada mencipta game hebat Star Wars yang seterusnya, satu usaha kolaborasi antara tiga studio bertaraf dunia: DICE, Criterion dan Motive.”

Melalui beberapa pendedahan ini, apa yang paling menarik perhatian kami adalah para pemain akan disajikan dengan pelbagai hero dan karakter daripada beberapa era Star Wars. Bermakna, adakah kita bakal menyaksikan Obi-Wan Kenobi menentang Kylo Ren? Atau mungkin Luke Skywalker berlawan dengan Darth Maul?
Sama-sama kita nantikan.


Alibaba Mahu eSports Di Olimpik 2028 – Tanpa Game ‘Ganas’!

Nampaknya game tembak-menembak, bunuh-membunuh dan tumbuk-terajang berdarah takkan masuk ke Olimpik. Sama seperti apa dijangka sebelum ini.

Alibaba Holdings Ltd, sebuah syarikat eCommerce terbesar di China bersedia menaja USD47 juta (300 juta yuan /RM182 juta) bagi acara esports antarabangsa dan akan bekerjasama dengan pengurusan Olympic Committee dalam mengesahkan game-game yang akan dijadikan acara esports di Olimpik nanti.
Pada masa yang sama, Alibaba menyatakan mereka tidak akan menaja games yang ‘ganas dan kejam’.

Kenyataan ini dilihat akan menyekat penyertaan game-game seperti League of Legends dan PlayersUnknown’s Battleground ke Olimpik. Kedua-dua syarikat game ini ditaja oleh pesaing Alibaba iaitu Tencent Holdings Ltd di China.
Pada masa yang sama, kebanyakan game-game popular masakini seperti Overwatch, Call of Duty, DotA 2, Fortnite Battle Royale, Street Fighter V dan yang sewaktu dengannya mungkin takkan disertakan ke Olimpik atas faktor ‘ganas dan kejam’. Kitorang menjangkakan game-game berbentuk sukan yang disokong pertubuhan sukan profesional sebenar seperti FIFA, NFL, NHL, NBA, F1, dan yang sewaktu dengannya yang mungkin layak untuk disertakan ke Olimpik.
Alibaba menambah, mereka akan menganjurkan acara World Electronic Sports bagi membuktikan bahawa esports adalah satu bisnes yang sangat menguntungkan. International Olympic Commitee juga akan hadir untuk memantau acara ini untuk menentukan kelayakan acara esports ke Olimpik nanti.
Semua penerbit game akan diperlukan untuk bekerjasama dan berkongsi idea mereka supaya esports dapat disertakan ke Olimpik. Kerjasama ini adalah untuk mengenalpasti game-game yang layak dan sesuai supaya undang-undang dan peraturan gaming dapat digubal ke arah penganjuran acara esports yang diterima ramai.
JomBaca: Esports Malaysia (ESM) & Majlis Sukan Negara (MSN) Bersiap-Sedia Untuk Acara Esports Di Sukan Asia 2022 & Olimpik Paris 2024!
Kitorang melihat penglibatan Alibaba sebagai langkah positif ke arah kemajuan industri esports secara umumnya. Bagaimanapun sekatan ke atas jenis-jenis game yang dipertandingkan sedikit menjengkelkan.
Korang pula rasa macam mana?
JomBaca: Sukan Ataupun Bukan – Wajarkah Esports Dimasukkan Ke Dalam Sukan SEA, Sukan Asia Dan Olimpik?
Sumber: Bloomberg


Sea of Thieves Akan Lancarkan Dua Expansion Packs Tak Lama Lagi!

Apakah langkah seterusnya bagi game Sea of Thieves?
Trailer ini menunjukkan dua karakter baru, seorang pengembara lanun dan seorang wakil dari Order of Souls dan akhirnya menunjukkan dua expansion packs iaitu Cursed Sails untuk bulan Julai dan Forbidden Shores untuk bulan September.
Trailer ini mengesahkan bila expansion packs tersebut akan dikeluarkan, serta sedikit hint tentang apa yang akan ada untuk kedua-dua kandungan packs.
Cursed Sails akan mempopulasikan lautan dengan krew-krew tengkorak dalam lautan yang dihantui oleh kraken, megalodon dan pemain-pemain lain.

Forbidden Shores kelihatan lebih apocalyptic yang mana ia dikatakan sebagai “sebuah tempat yang gelap di mana api dan debu memakan kesemuanya.” Dan juga terdapat gunung berapi yang boleh menghasilkan sebuah pengembaraan yang menarik.
Kita juga boleh jangkakan single player campaign untuk kedua-dua expansion, hampir sama seperti Hungering Deep. Single player campaign akan diberikan masa terhad dan membenarkan pemain untuk mengembara dengan kandungan baru, yang mana akan kekal dalam game.
Sumber: Polygon


Crash Bandicoot 1, 2 & 3 Bakal Tiba Dengan Remastered Di PS4

Siri Crash Bandicoot akan menemui peminat semula di PlayStation 4.

Dalam sidang media Sony di E3 2016 yang baru sahaja habis sebentar tadi, mereka telah mengumumkan bahawa Crash Bandicoot 1, 2 dan 3 bakal mendapat remastered untuk PS4.
Perkara ini telah menamatkan segala spekulasi yang muncul sebelum ini, terutamanya apabila ia telah muncul dua kali dalam Uncharted 4: A Thief’s End sebagai easter egg.
Sony juga mengumumkan bahawa karakter ini akan tampil dahulu dalam versi PS4 Skylanders: Imaginators.
[su_box title=”JomBeli!” box_color=”#ff0000″]Unit review Crash Bandicoot N. Sane Trilogy disediakan oleh NaGaming dan korang juga boleh dapatkan daripada mereka!
[/su_box]


Penerbit GTA Merancang Untuk Laksanakan Sistem Microtransaction Dalam Semua Game Mereka Akan Datang

CEO Take-Two, Strauss Zelnick telah berkata bahawa syarikatnya yang mana telah menerbitkan video game seperti Grand Theft Auto dan NBA 2K akan mensasarkan untuk menawarkan “peluang perbelanjaan pengguna berulang” atau microtransaction untuk kesemua game pada masa akan datang.

Zelnick menjelaskan bahawa “kami mensasarkan untuk mewujudkan peluang perbelanjaan pengguna berulang untuk setiap tajuk yang kami letakkan keluar di syarikat ini. Ia mungkin tidak selalunya menjadi model online. Ia mungkin takkan selalunya menjadi model mata wang maya, tapi akan ada kebolehan untuk melibatkan dalam asas yang berterusan dengan tajuk-tajuk kami selepas dikeluarkan melalui unit lembaga.”
Ada sebab yang baik untuk itu, Zelnick berkata pendapatan Take-Two pada suku tahun lepas adalah 42% untuk akaun perbelanjaan pengguna berulang. Beliau memanggilnya sebagai “lautan perubahan dalam bisnes kami” dan “transformatif”.
“Suatu masa dahulu, bisnes adalah sebuah peluang yang besar untuk dilibatkan selama sepuluh jam atau mungkin beratus jam. Itu sudah bertukar kepada perjanjian berterusan. Hari demi hari, minggu demi minggu. Kamu akan jatuh cinta dengan tajuk-tajuk ini dan mereka sudah menjadi sebahagian dalam kehidupan seharian kamu.”
Strauss Zelnick, CEO Take-Two Interactive
“Satu perkara yang kami telah belajar adalah jika kami mencipta sebuah peluang yang kuat dan dunia yang kuat, di mana orang boleh bermain dengan penuh gembira dalam cara yang lebih besar yang mana mereka akan terus kembali ke permainan. Mereka akan melibatkan diri. Dan ada peluang untuk menjana pendapatan perjanjian itu. Ada banyak ruang untuk diperkembangkan. Ini hanyalah permulaan.”
Kenyataan itu dikeluarkan semasa perbincangan mengenai peranan, sah dan microtransaction loot box sedang hangat diperbincangkan.
Middle of Earth: Shadow of War secara kontroversinya telah menambah loot box dalam kempen single-player. Sementara EA pula telah mengubah bagaimana sistem loot box akan berfungsi dalam Star Wars Battlefront 2 selepas maklum balas negatif dari sesi beta.

Yang lain pula melihat kebangkitan model “video game sebagai perkhidmatan”, menggambarkan bahawa ia adalah sebagai satu tanda kepada kematian game single-player dengan penutupan studio Visceral sebagai satu contohnya yang utama.
Video game keluaran Take-Two yang bakal dikeluarkan akan datang adalah Red Dead Redemption 2.
Sumber: IGN


Battlefield 1: Ada Apa Dengan Collector’s Edition?

Belum pun reda keriuhan livestream awal pagi tadi, tiba pula berita tentang Collector’s Edition Battlefield 1!

Collector’s Edition Battlefield 1 ini diinspirasikan daripada regimen askar African-American bernama Harlem Hell Fighters yang berkhidmat bersama tentera Amerika semasa Perang Dunia Pertama.

Edisi yang disenaraikan di dalam Amazon ini berharga USD219.99 (sekitar RM879.85) ini menampilkan:

patung figurine setinggi 14 inci seorang tentera Hell Fighter
Steelbook
Poster propaganda kain
Patch Hell Fighters
Daun terup
Tiub pesanan burung merpati dengan kod DLC eksklusif!

Jika dilihat daripada trailer yang diumumkan pagi tadi, tidak kelihatan pula tentera Hell Fighter ini. Tetapi kemasukan beliau di dalam box art dan Collector’s Edition ini seolah-olah menandakan beliau seorang karakter penting di dalam Battlefield 1 itu nanti.
Battlefield 1 akan dilancarkan pada 21 Oktober 2016 pada platform PlayStation 4, Xbox One dan PC.


Titanfall 2: Ini Adalah Spesifikasi Minimum, Recommended Dan Ultra 4K60 Untuk Pemain PC

Wahai PC gamers, dah bersedia untuk menjadi Pilot dan membawakan Titan masing-masing pada bulan hadapan?

Semasa Tech Test Titanfall 2 pada bulan lalu, ia hanya dibawakan ke PS4 dan Xbox One – Respawn Entertainment tidak membawakannya ke platform PC. Oleh itu, para pemain tidak dapat mencuba sama ada PC mereka mampu untuk memainkan game ini ataupun tidak.
Terbaru, mereka telah mengeluarkan keperluan spesifikasi yang diperlukan untuk memainkan Titanfall 2. Jom tengok.
Spesifikasi Minimum:

OS – Win 7/8/8.1/10 64bit
CPU – Intel Core i3-3600t atau yang sama sepertinya
RAM – 8GB
Ruang HDD – 45GB
GPU – NVIDIA Geforce GTX 660 2GB, AMD Radeon HD 7850 2GB
DirectX – 11
Sambungan Internet – 512Kbps atau yang lebih pantas

Spesifikasi Disyorkan (Recommended):

OS – Win 7/8/8.1/10 64bit
CPU – Intel Core i5-6600 atau yang sama sepertinya
RAM – 16GB
Ruang HDD – 45GB
GPU – NVIDIA Geforce GTX 1060 6GB, AMD Radeon RX 480 8GB
DirectX – 11
Sambungan Internet – 512Kbps atau yang lebih pantas

Spesifikasi Ultra 4K60:

OS – Win 7/8/8.1/10 64bit
CPU – Intel Core i7-6700k atau yang sama sepertinya
RAM – 16GB
Ruang HDD – 45GB
GPU – NVIDIA Geforce GTX 1080 8GB
DirectX – 11
Sambungan Internet – 512Kbps atau yang lebih pantas

Selain itu, dalam pengumuman blog post mereka, mereka telah mendedahkan pelbagai opsyen grafik yang bakal disediakan untuk para pemain di PC. Anda boleh bacanya di sini.
Banyak video gameplay eksklusif yang dirakam di PC juga telah dimuat naik oleh ramai Youtuber. Anda boleh saksikannya di bawah:

Titanfall 2 akan dilancarkan pada 28 Oktober ini untuk PC, PlayStation 4 dan Xbox One.


Trailer Terbaru Final Fantasy XII: The Zodiac Age Paparkan Keunikan Gambit System

Gambit System adalah antara ciri terbaik bagi siri ini disamping penceritaan yang mendalam dan alih suara yang mengagumkan.

Square Enix telah menerbitkan sebuah trailer yang memperkenalkan sistem pertarungan yang unik dalam Final Fantasy XII iaitu Gambit System. Ia membenarkan pemain untuk mengubahsuai dan memaksimumkan kecekapan AI dalam sebarang cabaran yang melanda.
Disamping itu, pemain bebas untuk mengubahsuai class bagi watak-watak kegemaran mereka seperti Fran, Balthier atau pun Vaan.
Edisi-edisi bagi Final Fantasy XII: The Zodiac Age telah diumumkan sebelum ini bersama beberapa video sinematik dan gameplay.
Final Fantasy XII: The Zodiac Age akan diterbitkan eksklusif di PlayStation 4 pada 11 Julai kelak.


IeSF Malaysia Qualifier 2017: Pemain LoL, CS:GO dan Tekken 7 – Jom Sertai Kontinjen Esports Malaysia Ke Busan, Korea!

Tidak perlu cakap kosong lagi, inilah masanya untuk buktikan bahawa korang adalah atlet esports yang negara cari selama ini!

IeSF World Championship 2017, sebuah kejohanan esports yang membawakan pemain-pemain terbaik dunia akan diadakan dari 9 hingga 12 November 2017. Acara gilang-gemilang ini bakal diadakan di Busan, Korea Selatan.
Terkini, Persatuan Sukan Elektronik Malaysia (ESM) telah mengumumkan IeSF Malaysia Qualifier 2017: Road To Busan – sebuah pusingan kelayakan yang mendapat tajaan utama oleh AMD dan Omen HP. Pusingan kelayakan ini adalah bagi mencari para pemain esports handalan negara untuk membawa nama tanah air ke negara Kpop itu.
Hanya juara, ya hanya satu pemain/pasukan juara dari setiap tiga game, iaitu League of Legends, Counter Strike: Global Offensive dan Tekken 7 akan dipilih dan dibawa ke Busan.
Hadiah Kemenangan IeSF World Championship 2017
Di sana nanti, peserta akan merebut wang hadiah kemenangan bernilai bernilai RM204,000++ dengan pecahan wang kemenangan mengikut game seperti berikut:

League of Legends – Prize Pool RM75000++
Juara: RM38,000++
Naib Juara: RM22,000++
Tempat Ke-3: RM15,000++
Counter Strike: Global Offensive – Prize Pool RM75000++
Juara: RM38,000++
Naib Juara: RM22,000++
Tempat Ke-3: RM15,000++
Tekken 7 – Prize Pool RM15,000++
Juara: RM7500++
Naib Juara: RM4500++
Tempat Ke-3: RM3000++
Juara Keseluruhan Kontinjen Negara: RM38,000++
Berikut adalah info-info penting untuk setiap tiga game yang korang perlu tahu sebelum menyertai pusingan kelayakan ini:
League of Legends

Tarikh & Venue
– 26 Ogos 2017 di Digital Fortress Hartamas (Kelayakan)
– 27 Ogos 2017 di Orange eSports Stadium (Top 4 sahaja)
Masa
9 pagi hingga 9 malam
Yuran Kemasukan
RM70 bagi setiap pasukan (32 slot pasukan)
Syarat kemasukan

Pemain wajib berumur 12 tahun ke atas dan warganera Malaysia
Kesemua wakil negara perlu memakai jersi negara sepanjang kejohanan berlangsung di Busan
Hanya pemain amatur layak untuk menyertai. Pemain atau pasukan profesional yang diiktiraf oleh Riot Games atau Garena seperti KL Hunter atau seangkatan dengannya tidak dibenarkan untuk menyertai.

Hadiah Kemenangan Peringkat Kelayakan

Juara: Mewakili Malaysia dengan tajaan penuh perjalanan dan tempat tinggal ke Busan untuk 5 pemain yang bernilai RM15,000
Naib Juara: Wang tunai RM500
Tempat Ketiga: RM300

Korang boleh ketahui maklumat lanjut dan teruskan pendaftaran di laman Facebook Event: LoL IeSF World Championship 2017 Road To Busan
Counter Strike: Global Offensive

Tarikh & Venue
– 26 Ogos 2017 di Digital Fortress Hartamas (Kelayakan)
– 27 Ogos 2017 di Orange eSports Stadium (Top 4 sahaja)
Masa
9 pagi hingga 9 malam
Yuran Kemasukan
RM70 bagi setiap pasukan (32 slot pasukan)
Syarat kemasukan

Pemain wajib berumur 17 tahun ke atas dan warganera Malaysia
Kesemua wakil negara perlu memakai jersi negara sepanjang kejohanan berlangsung di Busan

Hadiah Kemenangan Peringkat Kelayakan

Juara: Mewakili Malaysia dengan tajaan penuh perjalanan dan tempat tinggal ke Busan untuk 5 pemain yang bernilai RM15,000
Naib Juara: Wang tunai RM500
Tempat Ketiga: RM300

Korang boleh ketahui maklumat lanjut dan teruskan pendaftaran di laman Facebook Event: CSGO IeSF World Championship 2017 Road To Busan
Tekken 7

Tarikh & Venue
27 Ogos 2017 di Orange eSports Stadium
Masa
9 pagi hingga 9 malam
Yuran Kemasukan
RM20 bagi setiap pemain (128 slot pemain)
Syarat kemasukan

Pemain wajib berumur 15 tahun ke atas dan warganera Malaysia
Wakil negara perlu memakai jersi negara sepanjang kejohanan berlangsung di Busan

Hadiah Kemenangan Peringkat Kelayakan

Juara: Mewakili Malaysia dengan tajaan penuh perjalanan dan tempat tinggal ke Busan untuk seorang pemain bernilai RM3,000 + Armaggeddon Elvatron T11 PC Casing bernilai RM229
Naib Juara: Wang tunai RM300 + Armaggeddon Havoc III Gaming mouse bernilai RM109
Tempat Ketiga: RM100 + Armaggeddon Molotov-5 Mobile Gaming headset bernilai RM89
Tempat ke-4 hingga ke-8: Armaggeddon Swiftspectra AK-333 SFX Gaming keyboard bernilai RM60 setiap seorang

Korang boleh ketahui maklumat lanjut dan teruskan pendaftaran di laman Facebook Event: Tekken 7 IeSF World Championship 2017 Road To Busan

Jadi apa yang korang tunggu lagi? Asahkan lagi strategi dan taktikal korang! Tajamkan lagi komunikasi pasukan korang! Dapatkan lagi ilmu-ilmu pertempuran yang ampuh! Kita mahu mahu harumkan nama Malaysia di Busan, Korea Selatan! Jom jom!


Korang Kata Korang Hacker? Nintendo Nak Korang Hack Sistem 3DS Diorang!

Kalau berjaya dapat saguhati sehingga USD20,000!

Nintendo ingin menawarkan ganjaran wang tunai kepada hacker yang berjaya mengeksploitasi sebarang kepincangan dalam sistem 3DS mereka! Sebarang cubaan yang berjaya akan menerima dari minimum USD100 sehingga ke USD20,000!
Tawaran yang dibuka di laman HackerOne ini menggariskan beberapa aktiviti yang menjadi sasaran buat para hackers – cetakrompak, penipuan dan penyebaran content yang tidak sesuai bagi kanak-kanak.
Tawaran bug bounty sebegini semakin menjadi kebiasaan bagi syarikat tech masakini yang mengupah pakar untuk mencari kelemahan di dalam sistem mereka.
HackerOne juga memiliki senarai klien yang cukup gah seperti Starbucks, Kaspersky Lab, Yelp, Open-Xchange, OLX, Uber, Imgur, Dropbox, Snapchat, Ubiquiti Networks, Adobe, Vimeo, Twitter, Urban Dictionary, Yahoo dan Pornhub.
Korang berminat? Cubalah mendaftar ke laman HackerOne itu dan kasi Nintendo goyang!


PSX 2017: Dengarkan Persembahan Mengasyikkan Oleh Pelakon Suara Joel Dan Ellie Semasa Panel The Last of Us 2

Joel dan Ellie membuat persembahan nyanyian bersama.

Panel untuk The Last of Us Part II di PlayStation Experience 2017 baru sahaja habis sebentar tadi. Pelakon suara Joel dan Ellie dalam TLOU, Troy Baker dan Ashley Johnson telah membuka panel tersebut dengan persembahan yang sungguh mengasyikkan.
Sekiranya korang terlepas untuk menontonnya tadi, korang boleh saksikan persembahan nyanyian merdu oleh Ashley dan petikan gitar oleh Troy di bawah:
https://youtu.be/nhbBRDmfmLk
Mereka berdua telah mengalunkan sebuah lagu klasik Amerika, yang berjudul “The Wayfaring Stranger”. Semestinya, para peminat telah mula berspekulasi. Apakah nyanyian itu tadi sebenarnya adalah salah satu babak yang bakal ada dalam The Last of Us Part II nanti?
Apa yang dapat kita lihat sekarang, nampaknya nyanyian dan petikan gitar bakal menjadi antara fokus utama dalam game ini kelak. Masih ingat dengan trailer pendedahan game ini? Ya, ia juga memaparkan Ellie bernyayi sambil memetik gitar.
Pastinya ada satu kisah yang menarik dengan nyanyian dan petikan gitar dalam game ini, apatah lagi dalam game The Last of Us asal, Joel berjanji kepada Ellie untuk mengajarnya memetik gitar.

Buat masa ini The Last of Us Part II masih belum ada tarikh pelancaran. Ia bakal keluar secara eksklusif di PS4.


Razer Phone Habis Dalam 30 Minit Sahaja Apabila Kedai Ini Bawa Set Dari Singapura Dengan Harga RM3,199

Habis dijual dalam 30 minit!

Apabila Razer, sebuah jenama yang fokus kepada barangan gaming, mendedahkan telefon pintar mereka, ia pastinya akan membuatkan penggemar tegar jenama ini tidak sabar untuk mendapatkannya.
Terbaru, menurut laporan Lowyat.net, kedai gaming tempatan terkemuka di Malaysia, Impulse Gaming telah membawakan set Razer Phone dari Singapura, dengan harga RM3,199. Ia dilaporkan habis dijual hanya selepas 30 minit jualan dibuka.
Sumber: Lowyat.net
Razer Phone masih belum dilancarkan secara rasmi di Malaysia, yang mana Singapura adalah satu-satunya negara di rantau ini yang dipasarkan telefon pintar bercirikan gaming itu.
Sekiranya membandingkan harga yang dijual Impulse dengan harga tukaran wang yang dijual di Singapura, ia tidaklah terlalu jauh bezanya. Impulse menjual dengan harga RM3,199, yang mana pasaran Singapura menjualnya dengan harga SGD1,068 (~RM3,267). Ia agak menarik apabila jika dibandingkan dengan harga pasaran di Amerika Syarikat, ia sedikit mahal, iaitu USD699.99 (~RM 2,882).
Mungkin ada pembaca JomGaming yang telah membeli Razer Phone ini dari pasaran luar negara? Apa kata korang kongsikan dengan kami.


Pihak Polis Mahu SKMM Main Peranan Kawal Video Game Online Berunsurkan Perang

Game bertemakan peperangan sememangnya salah satu genre yang paling popular dalam industri gaming. Ia dimainkan pelbagai lapisan gamer, sama ada yang dewasa, mahupun yang di bawah umur.

Ketua Penolong Pengarah Bahagian Counter Terrorism (E8) Cawangan Khas Bukit Aman, Datuk Ayob Khan Mydin Pitchay meminta Suruhanjaya Komunikasi dan Multimedia Malaysia (SKMM) untuk memainkan peranan lebih proaktif terhadap video game online terutamanya berunsurkan keganasan dan peperangan.
Beliau berkata, pihak polis boleh mengambil tindakan tegas, namun SKMM perlu bertindak dahulu, lapor Astro Awani.
“Game-game macam ini lah saya kata, sosial media, medium kan. Orang akan mudah terpengaruh, orang akan terdorong, orang akan mencetuskan keinginan untuk mencuba.”
“Pelaksanaan itu di mana? Dalam konteks ini, mungkin SKMM boleh mainkan peranan. Itu saya tidak boleh komen (sekatan di Malaysia). Ini bergantung kepada SKMM,” katanya.
Ayob mengatakan sedemikian setelah ditanyakan persoalan apakah game online mampu memberikan pengaruh kepada keganasan selepas apa yang terjadi di Christchurch, New Zealand. Seorang pengganas secara pengecut dan kejamnya telah menembak mati 49 jemaah Islam di dua buah masjid berasingan di sana.

Apakah pandangan korang pula? Setuju dengan saranan yang diutarakan oleh pihak polis ini?


EA Menjelaskan Mengapa Gamers Lebih Banyak Berbelanja Pada Masakini Walaupun Bilangan Game DIbeli Kurang

Keterlibatan (engagement) merupakan kunci utama kepada mana-mana video game perkhidmatan online yang berjaya. Sebagai contoh seperti Overwatch, FIFA dan PUBG di mana para pemain selalu melibatkan diri mereka dalam permainan dengan kandungan baru yang membawa pengalaman jangka hayat singleplayer yang lalu dengan baik.

Sebagai sebuah syarikat terbesar dalam industri, EA faham akan model perkhidmatan secara langsung (live service) ini dengan baik dan CFO syarikat itu menekankan beberapa sebab kenapa gamer berubah kepada permainan online.
Semasa persidangan tahunan Credit Suisse yang ke-21, Ketua Pegawai Kewangan EA, Blake Jorgensen ditanya jika penerbit melihat ketepuan yang melampau dalam pasaran video game. Masa lapang untuk gamer bermain adalah terhad, lagipun, terdapat banyak permainan perkhidmatan di pasaran. Tapi akhirnya ia akan kembali kepada sebab yang utama, keterlibatan dan memastikan pemain kembali kepada perkara yang mereka suka.

“Saya rasa kita melihat adalah bahawa mereka tidak bermain video game dengan pilihan judul yang banyak tapi mereka bermain satu game yang mana mereka melibatkan diri mereka dalam jangka masa yang lama. Dan realitinya mereka suka untuk melibatkan dalam perkara yang mereka rasa seronok, bukan? Jika kamu sukakan bola sepak, kamu pasti akan melakukan segala-galanya yang berkaitan dengan bola sepak. Menonton, bermain, melibatkan diri, bercakap mengenainya dan permainan kami membenarkan kamu untuk pergi dengan lebih dalam untuk perkara yang kamu suka.”
“Tapi ini bermakna kamu akan kurang membeli game dalam setahun. Dan jika kamu lihat statistik untuk 10 tahun yang lepas, jumlah video game yang telah dijual dilhat hanya mendatar dan hanya naik sedikit sahaja tapi pulangan wang dollar telah naik dengan mendadak kerana permainan sudah mempunyai banyak keterlibatan kepada mereka.”

Keterlibatan adalah sangat penting, tapi ianya bukanlah penamat kepada kitaran itu. Ia hanya menguntungkan model perkhidmatan secara langsung. Nilai yang sebenar hadir dalam permainan yang melibatkan struktur kewangan, yang mana boleh dilihat dalam video game seperti Overwatch, Destiny 2, Hearthstone dan FIFA yang mana semuanya menampilkan pembayaran pilihan dalam permainan.
Keterlibatan kewangan adalah kritikal untuk memastikan model bisnes ini berjalan dengan lancar terutamanya bagi EA yang mana telah menjana keuntungan billion dalam setahun dari perkhidmatan secara langsung.

“Dan keterlibatan itu selalunya mempunyai model ekonomi di sekitarnya. Dan sekali lagi jika kamu pernah membeli 3 buah game dan sekarang kamu hanya membeli 2 buah game tapi kamu membelanjakan jumlah wang yang sama, kamu sedang mendapat nilai yang lebih besar untuk wang kamu dari apa yang kamu lakukan sebelum ini kerana kedalaman dan saiz permainan tersebut.”
Sementara industri video game sedang menjadikan struktur bisnes ini sebagai kunci utama mereka. Kata-kata Blake Jorgensen membunyikan kebenaran. Sejujurnya, permainan perkhidmatan secara langsung tidak akan bergerak kemana-mana sehingga A) pemain berhenti membelinya dan B) pemain berhenti melibatkan diri dalam kitaran itu dengan bermain dan membayar kandungan ekstra.
Sekiranya anda terlepas, Jorgensen turut menyatakan bahawa gamers tidak lagi suka untuk menikmati game-game single-player.
Sumber: tweaktown


Jom Sertai Gathering Bersama Komuniti Vainglory Malaysia – Tonton Sekali Perlawanan Akhir VML Season 3

Mana peminat-peminat Vainglory di Android dan iOS? Jom sertai acara yang menarik ini!

Bulan Mei nanti, Vainglory Malaysia League akan mengadakan acara tertutup untuk game para peminat Vainglory. Dua agenda utama akan dijalankan pada hari tersebut, iaitu perlawanan separuh akhir dan akhir untuk Vainglory Malaysia League Season 3, serta perjumpaan atau gathering bagi komuniti Vainglory di Malaysia.
Berikut adalah butiran yang perlu anda tahu mengenai acara ini:

Tarikh: 6 Mei 2017 (Sabtu)
Lokasi: The Launchpad @ 1st Floor, Block 2330, Century Square, Jalan Usahawan, 63000 Cyberjaya.
RSVP: RM35/peserta (Percuma VML S3 Tshirt, Vainglory Black Lanyard, VML S3 Sticker, Food)

Anda boleh RSVP acara ini di sini, dan perlu melakukannya sebelum 15 April 2017.
Untuk sebarang maklumat lanjut, anda boleh layari Facebook Page Vainglory Malaysia League.


Rainbow Six Siege: Main Secara Percuma Di PC! Dapat Diskaun Pulak Lagi!

Siapa yang masih belum mencuba Rainbow Six: Siege? Jom cuba game ini secara PERCUMA!

Dalam satu blog post yang dikeluarkan Ubisoft, mereka mengumumkan bahawa sepanjang hujung minggu ini (15 hingga 18 April), para pemain di PC boleh mencuba Rainbow Six: Siege secara percuma melalui Steam dan Uplay.
Kemudian, apabila anda mencuba pada hujung minggu ini, anda akan diberikan diskaun sebanyak 33% untuk game penuh (versi biasa), dan 40% untuk Gold Edition. Terhad sehingga hari Ahad sahaja (17 April).
Berikut adalah cara untuk anda cuba secara percuma ini:

Steam: Pergi ke Rainbow Six Siege product page di Steam.
Uplay: Launch atau install Uplay dan klik di Rainbow Six Siege “Free Weekend Banner.”

JomBaca: Rainbow Six Siege: Operator Baru US, Apa Kita Tahu Setakat Ini?


Sifu Akan Masuk Ke PlayStation Plus? Info Tertiris Atau Ini Sebenarnya Kesilapan?

Ada kemungkinan yang game Sifu akan masuk ke dalam langganan PlayStation Plus tidak lama lagi. Apa yang tidak kami pastikan sekarang adalah sama ada ia sebenarnya satu butiran tertiris atau hanya satu kesilapan (glitch).
TechRadar telah menemui satu tanda yang mengarah kepada kemungkinan game Sifu akan dimasukkan sebagai game percuma dalam PS Plus.
Mereka menjumpai dalam Library di PlayStation Store versi desktop, terdapat ikon ‘PS Plus’ di game Sifu. Seperti kita tahu, Sifu baru sahaja dilancarkan awal bulan lalu, dan ia bukannya sebuah game dalam langganan PS Plus.
Ikon ini sepatutnya hanya diletakkan untuk game-game yang pemain telah ambil dari langganan PS Plus, seperti yang kita dapat dilihat dalam screenshot di bawah (via TechRadar).

Tentunya, apabila penulis sendiri menyemak dalam Library di PlayStation Store, tiada sebarang ikon ‘PS Plus’ ini dilihat untuk Sifu.
Sama ada ini hanyalah satu glitch atau sebenarnya butiran yang tertiris awal, kita harus nantikan apabila Sony mengumumkan apakah game percuma PS Plus untuk bulan Mac 2022 yang dijangka akan didedahkan pada minggu hadapan.
Sekiranya Sifu benar-benar akan dimasukkan ke dalam langganan PS Plus untuk bulan hadapan, ia pastinya satu ganjaran cukup baik untuk pelanggan. Sebuah game yang amat baik yang baru sahaja dilancarkan, pastinya akan menggembirakan ramai.
Dalam review Boleh Beli or Boleh Blah!?, penulis merumuskan Sifu dengan berkata:
“Melalui butang-butang gameplay yang cukup rumit, kombo-kombo yang memukau serta koreografi gerakan Kungfu yang mengagumkan, Sifu menyajikan satu kepuasan kombat jarak dekat yang amat luar biasa.”


Ini Keperluan Spesifikasi Untuk Call of Duty: Vanguard Di PC

Dalam tempoh beberapa hari sahaja lagi, para pemain Call of Duty akan kembali ke era Perang Dunia Kedua melalui Call of Duty: Vanguard.
Kini, Activision telah berkongsikan keperluan spesifikasi yang diperlukan untuk para pemain di platform PC. Menariknya, mereka membahagikan keperluan kepada empat tahap — minimum, disyorkan, kompetitif dan ultra 4K.
Sistem Operasi
Minimum: Windows 10 64-bit (kemaskini terkini)Disyorkan/Kompetitif/Ultra 4K: Windows 10 64-bit (kemaskini terkini) atau Windows 11 64-bit (kemaskini terkini)
CPU
Minimum: Intel Core i3-4340 atau AMD FX-6300Disyorkan: Intel Core i5-2500K atau AMD Ryzen 5 1600XKompetitif: Intel Core i7-8700K atau AMD Ryzen 7 1800XUltra 4K: Intel Core i9-9900K atau AMD Ryzen 9 3900X
RAM
Minimum: 8 GBDisyorkan: 12 GBKompetitif/Ultra 4K: 16 GB
Storage Space
Minimum: 36 GB semasa pelancaran (Multiplayer dan Zombies sahaja)Disyorkan/Kompetitif/Ultra 4K: 61 GB semasa pelancaran
Hi-Rez Assets Cache
Minimum/Disyorkan/Kompetitif: Sehingga 32 GBUltra 4K: Sehingga 64 GB
Hi-Rez Assets Cache ialah ruang disk pilihan yang boleh digunakan untuk strim eset resolusi tinggi. Pilihan ini boleh dipadamkan dalam setting.
Video Card
Minimum: NVIDIA GeForce GTX 960 atau AMD Radeon RX 470Disyorkan: NVIDIA GeForce GTX 1060 atau AMD Radeon RX 580Kompetitif: NVIDIA GeForce RTX 2070/RTX 3060 Ti atau AMD Radeon RX 5700XTUltra 4K: NVIDIA GeForce RTX 3080 atau AMD Radeon RX 6800 XT
Video Memory
Minimum: 2 GBDisyorkan: 4 GBKompetitif: 8 GBUltra 4K: 10 GB
Driver y ang Disyorkan untuk NVIDIA/AMD
NVIDIA: 472.12AMD: 21.9.1
Bersama-sama dengan pendedahan keperluan spesifikasi, Activision turut memperlihatkan trailer khas untuk PC. Jom layan:


Hideo Kojima dan Mads Mikkelsen Ceritakan Saat Bibit-Bibit Bromance Mereka Bermula!

Comel sungguh tengok Kojima-san dan Mads Mikkelsen menceritakan saat-saat mereka mula bekerjasama.

Episod ke-6 Hideo Tube telah diterbitkan di channel Youtube Kojima Productions, dan kali ini menampilkan temuramah bersama Mads Mikkelsen. Mads Mikkelsen (Hannibal) bakal memainkan salah satu watak utama di dalam game Kojima-san, Death Stranding bersama Norman Reedus (Walking Dead).

Kojima-san kerap menyatakan minat beliau terhadap pelakon Denmark itu. Di dalam video temuramah itu, beliau dengan bangganya menyusun semua DVD dan Blu-Ray yang dibintangi Mads. Malahan, tajuk video bersama Mads itu turut menamakan beliau sebagai “Khazanah Negara Denmark”!

Kedua-dua Kojima-san dan Mads menceritakan bagaimana mereka mula-mula mengenali sesama mereka dan bagaimana kerjasama untuk Death Stranding berputik. Bagaimanapun temuramah tersebut tidak menampilkan sebarang maklumat baru mengenai Death Stranding.
Video diakhiri dengan babak mandian kolam air panas sesama mereka. OK, yang ni kitorang bohong.
Beberapa video belakang tabir dan perbincangan mengenai game design turut disembangkan. Kalau korang berminat, bolehlah menonton video tersebut. Jangan lupa untuk turn on closed caption!


Ini Game Akan Datang Daripada Bekas Ketua Battlefield, Game Percuma Aksi Co-Op

Patrick Soderlund merupakan nama yang cukup besar dalam DICE suatu ketika dulu, telah menyuntik banyak pengaruh ke dalam francais seperti Battlefield dan Star Wars Battlefront. Pada Ogos 2018, beliau telah meninggalkan syarikat pembangun game itu.
Terbaru, beliau telah mengumumkan sebuah studio pembangunan game indie yang sedang diketuainya, diberi nama Embark. Dalam satu blogpost, beliau berkongsikan sedikit tentang apakah game yang sedang dibangunkan oleh studio Embark.
“Game pertama kami ini akan banyak berubah dan berkembang dalam masa ia bergerak. Maka dengan itu, saya boleh katakan yang ia adalah game aksi coop yang boleh dimainkan secara percuma, menggunakan latar belakang masa hadapan jauh, mengenai mengatasi pelbagai perkara mustahil dengan bekerjasama.
Embark menggunakan Unreal Engine untuk membangunkan game ini.
Di bawah adalah beberapa hasil konsep awal yang dikongsikan:

Berikut pula video percubaan pertama persekitaran yang turut dikongsikan beliau:

Seperti dijangka, game ini masih dalam tahap pembangunan yang sangat awal, jadi, judul, platform mana yang dilancarkan, bila tarikh pelancaran dan lain-lain info masih belum lagi didedahkan.


Borderlands: Game of the Year Edition Mungkin Akan Dikeluarkan Untuk PC, PS4 Dan Xbox One

Rindukan game RPG shooter ini?

Borderlands: Game of the Year Edition kemungkinan akan dikeluarkan untuk PC, PS4 dan Xbox One. Ia berkemungkinan adalah remaster kepada game Borderlands yang pertama yang dilancarkan pada tahun 2009 di PC, PS3 dan Xbox 360.
Menurut laporan Gematsu, Korean Game Ratings Board telah meletakkan rating untuk game ini. Walau bagaimanapun, ia masih belum diumumkan secara rasmi. Mungkinkah ia akan diumumkan semasa E3 ini?
Sekiranya laporan ini benar, ia menandakan pertama kali Borderlands yang pertama dilancarkan semula. Borderlands 2 dan Borderlands: The Pre-Sequel pernah dikeluarkan dalam bentuk remaster dalam Borderlands: The Handsome Collection pada tahun 2015.
Apa kata korang? Teruja dengan pelancaran semula Borderlands yang pertama ini?


Benarkah Game The Last of Us Disebut Dalam Episod Terbaru Game Of Thrones?

Musim ketujuh Game Of Thrones telahpun bermula pada Isnin lalu, dan semestinya ia telah membuatkan para peminat tegar siri ini tak senang duduk dengan pembukaannya.

Bukan itu sahaja, malah episod pertama itu telah membuatkan para gamers juga tidak senang duduk apabila satu dialog ini diungkapkan. Adakah rujukan terhadap video game The Last of Us disebut dalam siri TV ini?
Pada suatu babak, Jaime Lannister telah berkata kepada kembarnya Cersei, “we’re the last of us (kita adalah yang terakhir)”.
Apa yang membuatkan situasi ini lebih menarik adalah, pengarah kreatif Naughty Dog, Neil Druckmann telah mengeluarkan satu tweet yang memuatnaik babak dalam Game of Thrones itu tadi, dengan meletakkan kapsyen, “You know, Ellie…”. Ini telah menimbulkan persoalan – adakah ungkapan dialog ini adalah satu kebetulan atau sememangnya dirancang?

"You know, Ellie…" pic.twitter.com/A4OVJsKEC9
— Dr. Uckmann (@Neil_Druckmann) July 18, 2017
Ramai yang menyatakan bahawa dialog tersebut diambil daripada dialog yang terdapat dalam The Last of Us, iaitu “You know Ellie, we really are the last of us”. Walau bagaimanapun, sebenarnya, dialog itu tidak ada langsung dalam game popular itu. Ia sebenarnya adalah meme yang dimuatnaik di NeoGAF tentang sebuah dialog rekaan yang tiada langsung dalam game The Last of Us. Korang boleh lihatnya dalam gambar di bawah:
Sumber: Forbes.
Namun, dalam satu laporan yang lain pula, seorang pengguna NeoGAF ada menyebutkan bahawa penerbit dan penulis Game of Thrones, David Benioff memang sengaja memasukkan dialog tersebut selepas beliau mengetahui bahawa pelakon Jaime Lannister, Nikolaj Coster-Waldau mempunyai rupa bentuk fizikal yang sama dengan Joel dari The Last of Us. Maka, beliau sengaja memberikan dialog itu kepada Coster-Waldau untuk diucapkan. Tetapi, laporan NeoGAF ini masih belum dapat disahkan.
Apatah lagi apabila sebelum ini, sebilangan besar para peminat juga mahukan Maisie Williams, juga pelakon dalam Game of Thrones, membawakan watak Ellie, sekiranya The Last of Us diadaptasi menjadi sebuah filem.
Membuatkan situasi ini bertambah menarik, dalam satu temu ramah bersama Omnivoracious, Druckmann ada menyatakan bagaimana novel yang ditulis oleh David Benioff, City of Thieves memberikan pengaruh yang besar dalam ton yang beliau bawakan ke dalam The Last of Us. Ada kemungkinan dua personaliti ini pernah berjumpa, minum kopi bersama dan bersembang mengenai karya masing-masing, ya tak?

Apa yang penulis boleh simpulkan adalah, dialog yang diungkapkan dalam episod terbaru Game of Thrones pada Isnin lalu itu masih lagi dikategorikan sebagai suatu kebetulan, melainkan ia disahkan sendiri oleh David Benioff, atau sesiapa sahaja yang bekerja secara langsung dengan siri TV itu, daripada sumber yang dapat disahkan.
Apa pula pendapat korang? Adakah ianya suatu suratan atau kebetulan? Dirancang atau tidak sengaja? Kongsikan dengan kami di ruangan komen.


Ahli Parlimen UK Mahu Kerajaan Ambil Tindakan Terhadap Scalper PS5 – “Tidak Adil Kepada Pemain”

Konsol generasi terkini, PS5 dan Xbox Series X, mungkin sudah dilancarkan secara rasmi lebih daripada dua bulan. Namun, di Malaysia, seperti mana negara-negara lain, termasuk United Kingdom (UK), ramai pemain tidak dapat memilikinya kerana ketiadaan stok.
Punca asal ketiadaan stok tentunya kerana situasi pandemik global menyebabkan produski PS5 tidak dapat dijalankan seperti yang dirancang. Walau bagaimanapun, ada satu isu yang mengeruhkan lagi keadaan, iaitu beberapa individu yang membelinya secara pukal, kemudian menjualnya dengan harga yang melambung tinggi — atau biasa kita panggil mereka ini sebagai ‘scalper’.
Kemarahan para pemain ini nampaknya telah mendapat perhatian beberapa ahli parlimen di UK, dan mereka sedang berusaha untuk membuat kerajaan di sana mengambil tindakan terhadap perbuatan yang tidak bertanggungjawab ini, lapor GamingBible.
Ahli Parlimen Scottish National Party, Douglas Chapman mendedahkan yang beliau sedang mencadangkan satu bil yang mana akan menyelesaikan isu ini. Menurutnya, pada ketika ini, kebanyakan pengguna tidak mendapat akses adil kepada pasaran, yang mana ia merupakan satu masalah.
“Ia bukan semata-mata tentang pengguna mahu banyak stok dalam permintaan, [sebenarnya tentang] satu produk yang sangat mengujakan sedang dibeli secara pukal,” kata Chapman. “Ia tidak memberi pengguna biasa akses adil kepada pasaran.. Ia sangat tidak adil kepada orang biasa yang hanya mahu bermain game mereka atau memberikan hadiah kepada anak mereka semasa Krismas. Situasi ini akan menjadi bertambah teruk dan teruk.”
Chapman menambah yang beliau kecewa dengan respon kerajaan setakat ini terhadap isu scalper tersebut. Enam ahli Scottish National Party pada lewat tahun lalu telah menggerakkan cadangan legislatif untuk “mengharamkan penjualan semula konsol gaming dan komponen komputer pada harga yang terlalu tinggi daripada harga pasaran yang diusulkan oleh pengilang.”
Menurut Chapman lagi, pada ketika ini, hanya 30 ahli parlimen yang menyokong gerakan ini, menandakan ia sesuatu kerja yang agak sukar untuk terus menekan kerajaan bagi memandang perkara ini secara serius.
Semoga mereka berjaya mendesak kerajaan di sana memandang serius terhadap situasa ini, seterusnya menggerakkan kerajaan di negara-negara lain, termasuk Malaysia, agar mengambil tindakan keras terhadap mereka yang sebenarnya menindas hak orang lain ini.


Kabaret: Boleh Beli or Boleh Blah!?

Kabaret ialah sebuah game visual novel yang dibangunkan oleh sebuah studio tempatan, Persona Theory Games. Ia mengisahkan Jebat, seorang manusia biasa yang disumpah menjadi raksasa dan terpaksa menyelusuri hidup baru sebagai raksasa di Kabaret.
Raksasa Bukan Sebarang Raksasa
Bak kata pepatah Harvey Dent dalam filem The Dark Knight, “You either die a hero, or you live long enough to see yourself become the villain”, pepatah ini berlaku kepada protagonis kita. Hidup Jebat penuh dengan rasa kebencian meluap terhadap dunia sekelilingnya malah dia menolak identitinya dan ibunya sendiri.
Oleh sebab akibat cara hidupnya, Jebat terserempak dengan raksasa misteri yang menyumpah lalu membunuhnya. Walau bagaimanapun, dia ‘dihidupkan’ semula menjadi raksasa tetapi masih lagi mengekalkan naluri manusia. Namun, pemain ada pilihan untuk memastikan Jebat menerima identitinya sebagai raksasa atau mahu Jebat kekal berjiwa ‘manusia’.
Unsur Asia Tenggara
Sekali jumpa hantu Jepun. Banzai.. eh?
Persona Theory Games adalah studio berasal dari Malaysia, jadi sudah tentu mereka mahu mengetengahkan unsur cerita rakyat, mitos dan sejarah yang terpahat dalam kehidupan dan budaya masyarakat Asia Tenggara.
Sebaik sahaja anda tiba di Kabaret, anda sentiasa berada dalam khayalak raksasa berasal dari Asia Tenggara seperti pontianak, toyol, pelesit, jerangkung, jin, hantu Jepun dan banyak lagi.
Kabaret membawa makna yang sama ke dalam game ini. Ia adalah kelab malam dengan sedikit ‘twist’ di mana raksasa berkumpul melihat persembahan muzikal sambil bersosial dengan raksasa lain. Bila difikir-fikir balik, Kabaret seakan sama dengan filem animasi Hotel Transylvania.
Namun, Kabaret menampilkan kisah lebih berat yang menuju ke arah gelap dengan sedikit ‘dark humour’ dan mengupaskan perkara-perkara yang tidak sesuai untuk budak bawah umur seperti bunuh diri dan keganasan yang keterlaluan.
Cara Permainan
Ayuh mengeteh. Spill some tea boy!
Sebagai penghuni Kabaret, Jebat ditugaskan sebagai pembuat teh iaitu menganjurkan upacara pembuatan teh yang juga merangkap sebagai sesi hati ke hati penghuni kabaret lain. Anda berjumpa dengan pelbagai ragam raksasa-raksasa yang pada suatu masa dahulu seorang manusia biasa, dewa-dewi tiada lagi pengikut, ataupun raksasa yang dihasilkan melalui sihir.
Pemain perlu menyediakan teh yang menepati citarasa raksasa-raksasa. Terdapat pelbagai bahan untuk teh idaman mereka dan anda perlu meneliti bahan-bahan dalam jurnal Jebat serta mendapatkan reaksi raksasa semasa pembuatan teh. Jika mereka berpuas hati dengan perkhidmatan anda, mereka cenderung untuk meluahkan perasaan dan lebih dekat dengan pemain. Jika tidak, mereka meluahkan rasa jelek terhadap teh anda.
Congkak bersama ular
Selain itu, Kabaret juga mempamerkan mini games seperti guli dan congkak. Saya memang cukup suka dapat bermain congkak dalam game ini kerana ini memberi pendedahan kepada orang luar atau tidak tahu menahu tentang permainan tradisional ini. Malah, saya dapat lawan guli dan congkak dengan hantu tengkorak jerangkung dan hantu kuda tikbalang. Mini games ini berfungsi untuk menggerakkan jalan cerita Kabaret untuk mengetahui kisah tersirat raksasa-raksasa ini.
Seni, grafik, dan muzik
Keunikan Kabaret ini terletak kepada persembahan seni, grafik dan runut muzik. Kabaret ini disulami dengan contengan batik dan gaya lukisan wayang kulit untuk semua watak manusia raksasa malah latar belakang game ini turut dihiasi dengan ukiran kayu seni nusantara sama ada di dunia sebenar ataupun alam bunian.
Turut serta, runut muzik dalam Kabaret cukup indah dengan rentak tradisional Asia Tenggara. Game ini menonjolkan muzik oleh kugiran Indonesia, Sambasunda bersama komposer Malaysia, Tay Cher Siang dengan rekaan muzik digubah oleh Hello Universe.
Malam pesta muda-mudi, bertemasya dan menari…
Alunan muzik Kabaret ini cukup memberikan suasana alam mistik yang diselitkan muzik kabaret pada zaman 50an. Saya kadangkala sengaja memberhentikan dialog untuk mendengar runut muzik Kabaret kerana muziknya sedap dengar untuk bunyi latar belakang.
Malah, pemain berpeluang untuk berinteraksi dengan raksasa sebagai pengurus pentas untuk beberapa persembahan dalam Kabaret. Anda bertanggungjawab untuk memastikan penghuni Kabaret terhibur dengan persembahan anda.
Boleh Beli Or Boleh Blah?
Untuk cinta atau dicintai? Itulah persoalannya.
Bagi saya, saya berasa seronok melihat perkembangan game ini sejak saya berkesempatan bermain demo game ini pada 2019. Lebih-lebih lagi, Persona Theory Games megah mempersembahkan unsur-unsur Asia Tenggara dan nusantara dalam game indie mereka. Ini sama seperti game tempatan lain, No Straight Roads yang juga menyelitkan unsur-unsur muzik nusantara. Saya berharap semoga ini memotivasikan lebih banyak studio tempatan untuk sentiasa berkarya dan bangga menunjukkan identiti Asia di mata dunia.
Kalau anda berminat game visual novel yang penuh dengan teks sambil mendengar muzik tradisional gabungan Asia Tenggara, tentu sekali Kabaret tergolong dalam Boleh Beli.
Bagi yang tak tahan baca teks melambak-lambak dalam permainan visual novel dan anda menguap setelah bermain 30 minit, maka Kabaret ialah game Boleh Blah untuk anda.
Kabaret sudah dilancarkan pada 5 April 2023 untuk PC (Steam dan Epic Games) dan Xbox.
+ Muzik dan grafik mempersonakan+ Seni yang memukaukan
– Perjalanan game yang bergerak sangat perlahan– Ada bugs yang mengganggu rentak game– Rekaan UI tidak jelas


Trailer E3 Code Vein Diterbitkan – Bakal Tiba Ke PC, PlayStation 4 Dan Xbox One

Saksikan trailer terbaru Code Vein yang telah diterbitkan sempena E3 2017.

Diumumkan selepas selesainya sidang Microsoft di E3, Bandai Namco telah mengumumkan bahawa Code Vein akan diterbitkan untuk platform PC, Xbox One dan PS4.
Siri terbaru dari Bandai Namco ini dijadualkan akan terbit pada 2018 dan sememangnya telah berjaya menarik minat ramai pihak memandangkan ia dikatakan telah mengambil ilham dari siri keluaran FromSoftware dengan sentuhan seni ala anime.
Selain trailer terbaru dari E3 dibawah, korang juga boleh saksikan gameplay trailer yang telah dikongsi sebelum ini.


ESL One Genting 2017: Fnatic & WG.Unity Tersadung, Newbee dan Digital Chaos Terus Mara!

Semalam ESL One Genting 2017 bermula dengan kehadiran peminat DotA 2 dari serata dunia menyokong pasukan kegemaran masing-masing! Jom layan cerita Hari Pertama.

ESL One Genting adalah pertandingan DotA 2 pertama selepas update 7.00 – dapat dilihat pasukan mana yang berjaya menyesuaikan diri dengan perubahan tersebut, dan pasukan mana yang masih tercari-cari sentuhan ke arah kemenangan.
Brackets Group A. Sumber
Brackets Group B. Sumber
Newbee dan Digital Chaos Mendahului Kumpulan Masing-Masing Dengan Persembahan Yang Meyakinkan
Team Newbee. Sumber
Newbee kelihatan selesa dengan update 7.00 selepas melalui Hari Pertama ESL One Genting dengan kemenangan selesa ke atas NP dan Virtus Pro. Dengan pilihan draft yang mantap, Newbee dari China berjaya mengalahkan NP dengan 37 kills berbalas 8 dan mengalahkan Virtus Pro dengan 34 kills berbalas 2! Newbee mendahului Winners Brackets Group A di hari pertama.
Team Digital Chaos. Sumber
Selepas mengalahkan Execration di dalam perlawanan kurang daripada 30 minit, Digital Chaos berhadapan Wings Gaming di dalam satu pertembungan kembali setaraf grand finals TI6! Rakaman pertemuan mereka patut korang saksikan sekiranya korang sukakan perlawanan sengit dan pemilihan draft yang dipuji para casters sekalian. Digital Chaos pula mendahului Winners Brackets Group B di hari pertama.
Fnatic dan WarriorsGaming.Unity Perlukan Kemenangan Untuk Membuat Comeback!
Team Fnatic DotA 2. Sumber
Fnatic yang baru mengumumkan ahli-ahli baru mereka kelmarin, ternyata kelihatan kurang menyengat di dalam perlawanan pertama mereka menentang Virtus Pro. Apabila ditemuramah, Chong Xin ‘Ohaiyo’ Khoo berkata “memang mereka belum dapat berlatih bersama kerana Muhammad ‘InYourDream’ Rizky hanya tiba ke Malaysia pada Rabu yang lepas!” Bagaimanapun, Fnatic kelihatan yakin akan kebolehan mereka dan mensasarkan kemenangan Top 3 dalam acara ini.
WarriorsGaming.Unity. Sumber
WarriorsGaming.Unity pula kalah di dalam perlawanan pertama mereka menentang Wings Gaming. Pasukan WG.Unity mengejutkan ramai pemerhati DotA 2 di Boston Majors Disember lepas selepas mengalahkan Wings Gaming, mengalahkan Complexity di main bracket serta memenangi satu game daripada team OG. Bagaimanapun, di ESL One Genting, WG.Unity kembali berhadapan dengan Wings Gaming, dan Wings Gaming kelihatan bersedia menerima cabaran mereka kali ini.

Hari ini, 7 Januari 2017 di Hari Kedua ESL One Genting, kita akan menyaksikan Fnatic dan WarriorsGaming.Unity masing-masing berhadapan dengan Team NP dan Execration di Losers Brackets kumpulan masing-masing. Berikut adalah jadual perlawanan yang diatur.*
10:30 MYT: Group A Elimination Match (Bo3) Fnatic vs Team NP
 14:05 MYT: Group B Elimination Match (Bo3) Execration vs WG.Unity
 17:40 MYT: Group A Decider Match (Bo3) Virtus Pro vs TBA
 21:15 MYT: Group B Decider Match (Bo3) Wings Gaming vs TBA
*Waktu perlawanan mungkin berubah.
Korang juga boleh menyaksikan livestream ESL One Genting di saluran-saluran alternatif yang lain. Untuk album gambar ESL One Genting bersama JomGaming, silalah klik link album gambar di sini.


Micro Machines World Series Bakal Tiba Di PC, PS4 Dan Xbox One!

Bersedia untuk berlumba di ruang tamu, meja makan atau pun laman rumah! Mana-mana pon boleh! Vroom vroom!

Codemasters, studio yang cukup sinonim dalam genre perlumbaan kini telah mengumumkan kembalinya mereka dalam siri Micro Machines. Pastinya suatu berita yang sangat menggembirakan bagi peminat-peminat siri ini kerana kali terakhir siri ini diterbitkan ialah pada tahun 2006, 11 tahun dahulu!
Seperti siri-siri sebelumnya, Micro Machines World Series menjanjikan perlumbaan yang menghiburkan dengan visual yang memberansangkan dalam dunia HD. Dengan kebolehan split-screen sehingga 4 orang pemain dan 12 orang untuk online multiplayer, siri terbaru Micro Machines ini pasti akan memberikan pengalaman berlumba yang mengujakan.
Dalam era kebanyakkan game perlumbaan ingin dilabelkan sebagai simulasi perlumbaan, diharap Micro Machines World Series dapat memberikan nafas segar.
Sumber dari Codemasters.


Assassin’s Creed Syndicate Diberikan Percuma Di Epic Games Store Pada Minggu Ini

Epic Games telah mendedahkan apakah dua game yang akan mereka berikan secara percuma di Epic Games Store pada minggu ini.
Dua game tersebut ialah Assassin’s Creed Syndicate dan Faeria. Kedua-dua game ini boleh korang ambil secara percuma dari 21 hingga 28 Februari 2020. Masukkannya ke dalam akaun dan ia akan menjadi milik korang buat selamanya.
Korang boleh dapatkannya melalui pautan ini.

Bagi yang belum ambil, dua game yang diberikan secara percuma pada ketika ini di Epic Games Store ialah Kingdom Come: Deliverance dan Aztez. Game-game ini boleh diambil sehingga 21 Februari ini.


Prestasi Beberapa Game Di PS4 Pro Dilaporkan Lebih Teruk Berbanding PS4 Asal

PS4 Pro adalah konsol paling berkuasa yang berada di pasaran kini? Mungkin juga tidak.

PS4 Pro yang baru sahaja dilancarkan sering dicanangkan sebagai sebuah sistem yang lebih berkuasa dan bakal menyajikan kualiti grafik dan prestasi frame rate yang lebih mantap. Namun, menurut laporan Digital Foundry, beberapa game di PS4 Pro memaparkan frame rate yang kadang-kala lebih rendah berbanding PS4 versi asal.
Selepas memuat turun kemaskini PS4 Pro yang dijanjikan, beberapa game seperti The Last of Us Remastered, Skyrim: Special Edition, Mantis Burn Racing dan Deus Ex: Mankind Divided telah memaparkan frame rate yang agak rendah di sesetengah situasi.

Laporan tersebut mengatakan bahawa The Last of Us Remastered diberi pilihan untuk memainkan resolusi 3200×1800 dengan 60FPS. Walaupun frame rate tersebut didapati tidak mencapai 60FPS di sesetengah situasi, game tersebut masih lagi menyajikan grafik yang memukau, lebih-lebih lagi dengan kehadiran HDR. Tetapi, memburukkan keadaan, apabila pemain yang memilih resolusi 1080p, frame rate akan turun sehingga ia lebih rendah berbanding apa yang dipaparkan oleh PS4 versi asal.

Skyrim juga menampilkan prestasi yang tidaklah seperti dijangkakan. Apabila memilih resolusi 4K, pastinya ia akan menurunkan frame rate. Dan apabila menggunakan resolusi 1080p pula, ia hanya mempunyai frame rate yang sedikit lebih stabil berbanding PS4 versi asal, yang mana tidaklah mempunyai perbezaan yang ketara antara dua konsol tersebut.
Deus Ex: Mankind Divided pula dikatakan memaparkan frame rate yang paling rendah setakat ini. Di sesetengah situasi, ia hanya memaparkan frame rate sebanyak 20FPS, sesuatu yang sememangnya lebih rendah berbanding PS4 versi asal.

Bagi anda yang ingin mendapatkan PS4 Pro, Sony Malaysia sebelum ini telah mengakui bahawa mereka tidak membawa masuk stok yang mencukupi ke pasaran Malaysia. Dengan laporan daripada Digital Foundry ini, kekurangan dan kelewatan stok PS4 Pro tiba di negara ini mungkin ada hikmahnya.


Hideo Kojima, Microsoft Dilaporkan Sedang Berbincang Untuk Terbitkan Game Bawah Xbox

Hideo Kojima dilaporkan sedang berbincang bersama Microsoft untuk menerbitkan game seterusnya dengan Xbox.
Laporan ini muncul dari VentureBeat, yang menerima berita ini daripada sumber yang mereka percayai. Khabar angin ini turut menyatakan yang perbincangan itu sudahpun dilakukan sejak beberapa minggu lalu.
Ura-ura ini dikuatkan lagi apabila dalam livestream baru-baru ini, Phil Spencer ada meletakkan maskot Kojima Productions di belakangnya, menandakan beliau sebenarnya sedang mengacah sesuatu bersama ikon industri tersebut.
Sama ada perjanjian ini sudah ditandatangani ataupun tidak, masih belum diketahui, namun VentureBeat mengatakan Kojima kini menjadi fokus kepada rancangan Microsoft untuk menarik minat bakat-bakat pembangun dari Jepun.
Sama-sama kita nantikan sama ada laporan ini adalah sahih ataupun sebaliknya.


Dragon Age Baru Sedang Dalam Pembangunan, Kata Penerbit Eksekutif Mark Darrah

Setakat ini tiada lagi judul rasmi untuk Dragon Age akan datang.

Pada tahun lepas, JomGaming pernah melaporkan bahawa BioWare menjemput pencipta bersama Failbetter Games, Alexis Kennedy sebagai penulis jemputan bagi Dragon Age akan datang.
Ini bukan satu berita asing lagi BioWare sedang merancang game baru untuk siri Dragon Age tetapi sehingga kini, masih lagi tiada berita rasmi yang menunjukkan BioWare benar-benar meletakkan Dragon Age baru dalam senarai pembangunan mereka.
Namun baru-baru ini, penerbit eksekutif Dragon Age mengesahkan berita ini melalui satu tweet di laman Twitter beliau.

Halfway through my trip to Barcelona!I’m here showing Anthem internally to EA. I am EP of BOTH DA and Anthem working with @Bio_Warner as Game DirectorAnthem’s up next but there are people hard at work on both franchises and I look forward to sharing more in the future
— Mark Darrah (@BioMarkDarrah) January 24, 2018
Mark Darrah sudah lama memegang jawatan sebagai penerbit eksekutif sejak pada tahun 2009 untuk ketiga-tiga game Dragon Age lepas sehingga sekarang dan kini, beliau juga akan mengambil tugas sama untuk Anthem iaitu sebuah game online action open-world RPG ala-ala Destiny.
Menurut Kotaku, Dragon Age baru akan menjurus kepada servis elemen “live” tetapi kami tidak ada maklumat terperinci tentang servis ”live” untuk Dragon Age akan datang. Sebelum ini, EA menwar-warkan mereka komited untuk menyediakan game berdasarkan servis microtransaction.
Ketua studio BioWare, Casey Hudson mengatakan melalui laman Twitter beliau, “Saya sedang membaca banyak maklumbalas tentang Dragon Age dan saya rasakan anda akan berasa lega untuk melihat apa pasukan kami sedang bangunkan sekarang iaitu fokus kepada karakter dan jalan cerita. Ia masih lagi awal untuk katakan apa-apa tetapi apabila kami berkata tentang ”live”, ia hanya bermaksud berkenaan rekaan game untuk memberitahu jalan cerita secara menerus selepas jalan cerita utama game itu.”
Jika anda menantikan lagi berita baru tentang Dragon Age baru, kami berdukacita memaklumkan bahawa tiada apa-apa perkara baru mengenai game RPG ini buat masa terdekat kerana BioWare sedang bersiap sedia untuk menyiapkan Anthem yang telah ditunda ke tahun hadapan.


Saksikan 6 Senjata Tajam Baru Dalam DLC Terbaru Battlefield 1, They Shall Not Pass

DLC terbaru Battlefield 1, They Shall Not Pass bukan sahaja bakal menampilkan map, vehicle, dan primary weapon yang baru, malah akan membawakan 6 senjata tajam (melee) yang baru.

Dalam video terbaru yang dimuatnaik oleh Westie, beliau telah memperkenalkan 6 senjata melee ini. Semua senjata melee ini boleh dipakai dalam loadout biasa, bermakna setiap pemain berpeluang untuk memilikinya. 3 daripadanya boleh didapati dengan menyiapkan Assignments, manakala 3 lagi senjata melee belum diketahui lagi bagaimana cara untuk mendapatkannya. Adakah boleh dikutip daripada map? Atau melengkapkan Puzzle?

They Shall Not Pass akan dilancarkan untuk pemain yang mempunyai langganan Premium Pass pada hari ini. Sementara itu, anda boleh layan dulu gameplay daripada salah satu map yang akan dibawakan ke dalam DLC ini, serta saksikan Behemoth terbaru beraksi di sini.